ئه‌نفالستان – سەرجەم كاتەكانی دادگایی تیابەت بەدۆسیەی ئەنفال\nدیداری ئەنفال : مستەفا قادر- گۆپتەپەی شەهیدان\nدیداری ئەنفال : حەسەن محەمەد سێدەری چیرۆکی خۆیان وگوندەکەی دەگێڕیتەوە.\nدیداری ئەنفال .. ئەو رۆژەی كە لێبوردنە گشتیەكە دەرچوو، براكەی من لە نوگرەسەلمان گیانی لەدەستدا.\nکوردستانی سور(کوردستانا سۆر)؛ ئەنفالێکی بزر و لە بیرکراوی کورد سۆران حەمەڕەش\nسەرجەم كاتەكانی دادگایی تیابەت بەدۆسیەی ئەنفال\nتشرینی یەکەم 10, 2016 Omer بڕیاره‌دادوه‌رییه‌كان لێدوان نووسین ناچالاککراوە لە سەرجەم كاتەكانی دادگایی تیابەت بەدۆسیەی ئەنفال\nلە BBc عەرەبیەوە لەڕۆژنامەی (الافق الجدید)ەوە ژ:205(26/6/2007)ل3\nو: حسێن محمود هەڵەبجەیی\nلە (BBc) عەرەبی\n*سێ شەممە (22) ئاب:\nسەدام هەروەك دادگاییەكانی دوجێل ڕەتی ئەو تۆمەتانەی كردەوە كە ئاڕاستەی كرابوون، بەبیانووی گومان لەسەر شەرعیەتی دادگاییەكە.\nهەروەها كوڕی مامی صەدام (علی حسن مجید) ناسراو بە (علی كیمیایی) ڕەتی تۆمەتەكانی دایەوە سەرۆكی دادگاش فەرمانیدا بە تۆماركردنی ڕەت دانەوەكانی صەدام و عەلی كیمیایی.\nدوای ئەوەی داواكاری گشتی باسی دۆسیەی ئەنفالی كرد، كە تیایدا (182.000) سەدو هەشتاو دوو هەزار كەس لەكاتی ئەوهەڵمەتانەدا گیانیان لەدەستدا كەڕژێمی عێراقی ئەوكاتە ناوی نابوو (ئەنفال) داواكاری گشتی ووتی: هەموولادێكان سەراپا تەختی زەوی بوونوچەند جارێك گازە ژەهراویەكانی تیادا بەكار هێنرا، تیایدا بەساڵاچوان وئافرەتان ومنداڵ تووشی بارودۆخێكی مەترسیدار و ترسناك بوون لە گرتوخانەكاندا، ئەو كارانەی ناوبرد بە (بەربەری) صەدام بەتوڕەییەوە بەرپەرچی ووتەكانی داواكاری گشتی دایەوە سەبارەت بە دەستدرێژیی كردنە سەر ئافرەتان لەگرتووخانەكاندا…\n*سێ شەممە (22) ئاب\nبەكورتی: دادگا گوێی لە دووشایەتحاڵ گرت كە باسیان لەهێرشەكان دەكرد بەچەكی كیمیایی بۆسەر لادێكانیان.\nدووشایەتەكە بەزمانی كوردی دەدوان و ئاماژەیان بەوەدا كەئەو گازە بۆن ناخۆشە بووە هۆی كوێر بوون و ڕشانەوەی دانیشتوان، یەكێكیان ووتی: زۆرێكی لەوكەسانە بینی كەبەهۆی ئەوهێرشەوە مردبوون..\nبەڵام دوان لەتاوانباران كەبەرپرسی باڵا بوون كاتی خۆی، ووتیان: شاڵاوی ئەنفال مەبەست لێی هێزەكانی ئێرانی و ئەوچەكدارە كوردانە بوون كەیارمەتی ئێرانیان داوە.\nیەكێكیان كە وەزیری بەرگری پێشوو بوو، “سوڵتان هاشم” ووتی: لەپێش هەڵمەتەكەدا، دانیشتوان گوازراونەتەوە بۆشوێنە ئاسایشەكان.\n*چوار شەممە: (23) ئاب\nبەكوروتی: دادگا گوێی لەشایەتیدانی كۆمەڵێ شایەتحاڵی ترگرت دەربارەی هێرشەكان بە گازە ژەهراویەكان لەكۆتایی هەشتاكاندا… دادگاییەكە دواخرا بۆ 11 سێپتەمبەر/ئەیلول.\nگرنگترین بەڵگەكان: شایەتحاڵێكی ئافرەت كەناوی (ئەدیبە عەوڵا بایز) بوو ژنی شایەتێكی پێشووتر بوو بەناوی (عەلی مصگفی حمە) ووتی: فڕۆكەكان موشەكیان نابەلادێكەمانەوە، (بالیسان) ئەمە لە 16/ئەبریل/نیسان/1987ز، كە بووە هۆی بڵاوبوونەوەی دوكەڵێك بۆنەكەی لەبۆنی (سێوی گەنیو)ی دەكرد..\nشایەتحاڵەكە ووتی: ئێمە هەستمان كرد كەدووكەڵەكە ژەهراویە دوای ئەوەی سەرجەم ئەندامانی خێزانەكەمان نیشانەی نەخۆشیان تێدا دەركەوت و بۆچەند ڕۆژێكیش دوای هێرشەكە كوێر بوو بوون.. ووتی: بە دادگا: لە ڕۆژی پێنجەمدا توانیم كەمێك چاوم بكەمەوە، دیمەنێكی ترسناكم بینی، پێستی لەشی خۆم و منداڵەكانم ڕەش داگیرسابوون..\nووتی: یەكێك لەمنداڵەكانم مردن و خۆشم دوای ئەوە دووجار منداڵم لەبار چوو.. شایەتحاڵێكی تر كە ئافرەت بوو خەڵكی گوندی (بالیسان) بوو ناوی (بەدریە سەعید خدر) بوو ووتی: حەوت لەكەسوكارم لەو هێرشەدا مردن، لەناویاندا مێردەكەم و كوڕێكم و باوكم..\nوە ئێستاش حاڵەتی تەندروستیم تەواو نیە بەهۆی ئاسەواری ئەو هێرشەوە..\nپێشمەرگەیەكیش كەناوی (موسا عبدالله موسا) بوو ووتی: چەندین هێرشم بینیوە لەساڵانی 1987،1988ز،و برایەكم و كوڕێكی خۆمم بینی بە مردوویی باوەشیان بەیەكتریدا كردبوو..\n*دووشەممە (11) سێپتەمبەر/ئەیلول\nبەكورتی: پاش سێ هەفتە دادگایی دەستی پێكردەوەو ژمارەیەكی زۆر لەكوردەكان باسی بەسەرهاتی خۆیانیان كرد لەناو ئەو هێرشە كیمیاییانەدا.\nصەدام ووتی بە دادگا: من هەرگیز دژی كورد نەبووم، بەشێكی گرنگی سوپاكەشم پێكهاتبوون لەكورد.\nصەدام ڕەخنە لەسەركردەی كورد (مەسعود بارزانی) گرت، دەربارەی ئەو دەنگۆیەی لەسەر ئاڵای عێراق دروستی كردبوو كەنابێ بەسەر دام و دەزگا حوكمیەكانی كوردستاندا هەڵبكرێت.. صەدام ووتی: ئێمە ئاڵامان لە باوباپیرانەوە بۆماوەتەوەودامان نەهێناوە.\nگرنگترین بەڵگەكان: لەم دانیشتەدا دكتۆرە (كاترین ئیلیاس میخائیل) بوو كە دانیشتووی ووڵاتە یەكگرتووەكان بوو، پێشتر یەكێك بوو لەپێشمەرگەكان.. وەسفی ئەوەی كرد كەچۆن خۆی هێرشی كیمیاوی بینیوە لەمانگی یۆنیۆ/حوزەیرانی ساڵی 1987ز.\nووتی: فڕۆكەكان موشەكێكیان هەڵدەدا كاتێ كەدەتەقیەوە وەك شێوەیەكی ئاسایی ناڵەیەكی زۆری لێوە نە ئەهات..دانیشتوانەكەی توشی ڕشانەوە پاشان كوێریی دەكرد، هەندێكیان بۆچەند هەفتەیەك بەوشێوە دەمانەوە..\nئەو شایەتحاڵە هێرشی كردە سەر ڕێكخراوو كۆمپانیا جیهانییەكان كەرژێمی عێراقی پێشوویان بەو چەكانە پڕچەك كردبوو.\nوە چەند هاوڵاتیەكی كوردی مەدەنی باسیان لەوە كرد كەچۆن لەماڵ‌وحاڵیان دەركراون وگیراون و ئەشكەنجە دراون، ئەندامانی خێزانەكانیان كوژراون..\n*سێ شەممە (12) سێپتەمبەر/ئەیلول\nبەكورتی دادگا گوێی گرت لەشایەتیدانی (3) كورد ئەوسیانە باسیان لە بێ سەروشێن بوونی خاوخێزانی خۆیانیان دەكرد لەمیانی شاڵاوەكانی ئەنفالدا..\nیەكێ لە شایەتحاڵەكان كە ناوی (غەفور حەسەن عبدالله) بوو، دوای (15) ساڵ لەدیارنەمانی كەس و كارەكەی، پاشتر بۆی ئاشكرابوو كەچارەنوسیان بەكوێ گەشتووە، دوای دۆزینەوەی ناسنامەكانیان.\nشایتەكە بەصەدامی ووت: ((پیرۆزت بێت صەدام حسێن، ئێستا تۆ لەقەفەزدایت))\nصەدام ووتی: ووشەی (پێشمەرگە) واتا (الفدا‌و).. بەڵام ئەوەی كەڕوویدا یاخی بوون بوو لەدەوڵەت.. پێشنیار دەكەم زاراوەی پێشمەرگە بگۆڕدرێت بۆ یاخی بوون لەم دادگاییەدا..\nصەدام پرسی: ((ئایا لەهیچ وڵاتێكدا یاخی بوون هەیەودەوڵەت بەرەنگاری نەبێتەوە بەهێزەكانی؟)) كاتێك یەكێ لەپارێزەرانی مافی گشتی ووتی: ((ئەنونە شەرەفە كورد یاخی ببێت لەڕژێمێكی دیكتاتۆری)) سەدام حەماسەت گرتی و ووتی: ((ئێمە سەری ئێوەمان پان كردەوەو سەری هەموو یاخیەكیش پان دەكەینەوە)) وە هەروەها صەدام داوای كرد كەپێویستە لەلایەن ووڵاتانی بێلایەنەوە پشكنینی ئەوبەڵگانە بكرێت كە لە گۆڕە بەكۆمەڵەكاندا بەدیاردەكەون بۆ نموونە سویسرا..\n*چوار شەممە (13) سێپتەمبەر/ئەیلول\nبەكورتی: داواكاری گشتی (منقژ ال فرعون) داوای لەسەرۆكی دادگا (عبدالله العامری) كرد كە دەست لەكار بكێشێتەوە بەتۆمەتی ئەوەی لەبەرژەوەندی صدام حسین قسەدەكات.. داواكاری گشتی ووتی: بواری فراوان دەدرێت بە تاوانباران بۆ هەڕەشكردن لە شایەتەكان و پێشكەش كردنی ووتاردانی سیاسی.\nدادوەر بەرپەرچی ووتەكانی دایەوە كە بەدادپەروەرانە دادگاییەكە بەڕێوە دەبات‌و نزیكەی (25) ساڵە لەو بوارەدا پسپۆڕیی هەیە..\nگرنگترین بەڵگەكانی: شایەتحاڵی مەجید ئەحمەد ووتی: گوندەكەمان (سەرگەڵو) نزیكەی بیست ڕۆژ لە ژێر بۆردوماندا بوو، كە ناچار كرا دانیشتوانەكەی ڕابكەن بۆ ئێران.\nوە ووتی: كاتێ گوندنشینەكان گەڕانەوە بۆعێراق خۆیان دا بەدەست سوپای عێراقەوەو ڕەوانەی بەندیخانە كران، ئاماژەی بەوەدا كە لەوكاتەوە كەس هەواڵیان نازانێت..\nشایەتحاڵێكی تر كەناوی عمر عپمان محمد بوو ووتی: فڕۆكەیەكی سەربازی چەند باڵۆنێكی هەڵدا كەپێ دەچوو چەكی كیمیایی تێدابێت، پاشان بە موشەك بۆردومانی كردین..\n*5 شەممە (14) سێپتەمبەر/ئەیلومل\nسەرۆكی دادگا دادوەر (عبدالله العامری) ووتی: صەدام حسێن دیكتاتۆر نیە.. ئەمە پاش ڕۆژێك لە ڕەخنەگرتن لێی كەلایەنگری صەدامە لەدادگاییەكەدا.\nوە دادوەر ووتی: صەدام بەپێی بۆچوونی دەوروبەرەكەی وەكو دیكتاتۆر دەردەكەوێت..\nئەم لێدوانە پاش ئەوەبو كەصەدام ڕوونكردنەوەی دا لەسەر ووشەی شایەتێكی كورد كە باسی لە لێدوانێكی خۆی دەكرد لەگەڵ صەدامدا لە ساڵی 1989ز. بەڵكو سۆزو بەزەیی بجوڵێت وچارەنوسی خێزانەكەیان بزانێت كە گیراون..\nصەدام پرسیاری لە شایەتەكە كرد: بۆچی هەوڵتدا بمبینیت لەكاتێكدا دەتزانی كە من دیكتاتۆرم؟ لەو كاتەدا دادوەر عبدالله العامری ووتی: ((تۆ دیكتاتۆر نیت.. خەڵكی چواردەورت بەوشێوەیە وێنای تۆ دەكەن)) صەدامیش سوپاسی كرد..\nگرنگترین بەڵگەكان: شایەتحاڵ عبدالله محمد حسین ووتی: دوای دیارنەمانی خێزانەكەیان لەشاڵاوی ئەنفالدا داوای یارمەتی لە صەدام كرد كەچارەنوسیان ئاشكرا كات. ڕوونی كردەوە ووتی: صەدام پرسیاری لێ كردم: لە كوێ گیران؟ لەوەڵامدا ووتم: لەشارەكەی خۆمان.. وەڵامی دامەوە: بێدەنگبە. خێزانەكەت لە شاڵاوی (ئەنفال)دا ڕۆشتووە..\nشایەتەكە ووتی: ئێسك و پروسكی كەسوكارەكەی پێش دوو ساڵ لەیەكێ لە گۆڕە بەكۆمەڵەكاندا دۆزرایەوە..\n*سێ شەممە: 19 سێپتەمبەر/ئەیلول.\nبەكورتی: دوای ئەوەی لەلایەن حكومەتی عێراقەوە گۆڕان بەسەر سەرۆكی دادگادا (عبدالله العامری) دا هات بە تۆمەتی لایەنگری.\nووتەبێژێك بەناوی حكومەتەوە ووتی: ئەو داوای گۆڕینی دادوەركراوە بە تۆمەتی ئەوەی (بێلایەنی خۆیی لە دەست داوە).\nوە هەروەها داوەری گشتی (عبدالله عامری) تۆمەت بار كرد كەلایەنگری صەدام بوو.. چونكە لە دانیشتنێكی دادگادا صەدامی بەوە وەسف كردووە كە(دیكتاتۆر نیە).\nگرنگترین بەڵگەكان: شایەتحاڵ ئەسكەندەر محمود عبدالرحمن باسی لە هێرشێك كرد بەچەكی كیمیای بۆسە رگوندەكەیان لە ساڵی 1988ز دا.\nووتی: خۆمان دا بەزەویدا هەورێكی سپی بۆن ناخۆش دایپۆشین، لێدانی دڵم زیادی كرد، هێڵنجم ئەداو هەستم بە ڕشانەوە دەكرد، چاوەكانم دەسوتانەوەو نەم توانی بە پێوە بوەستم)) شایەتەكە كراسەكەی لەبەردەم پەیامنێرانی دادگاكەدا داكەند تا شوێنەواری برینەكان ببینن بەپشتیەوە ووتی: پزیشكە ئێرانیەكان پێستە سوتاوەكانیان لابرد.\n*چوارشەممە 20 سێپتەمبەر/ئەیلول\nصەدام لەهۆڵی دادگا دورخرایەوە دوای ئەوەی دانی نا بەسەرۆكی دادگا (محمد عریبی الخلیفە).. كە لەپاش دادوەر (عبدالله العامری) كرا بەسەرۆكی دادگا.. پێشتر (عامری) بەهۆی لایەنگیری یەوە لابرابوو..\nسەرۆكی لابراوی عێراق ڕازی نەبوو دانیشێت، بۆیە (محمد عریبی الخلیفە) داوای لە صەدام كرد لە هۆڵی دادگا بچێتە دەر.\nدوای صەدامیش پارێزەرانی بەرگریكەر لەصەدام چوونە دەرەوە، ووتیان: نایەینەوە تاوەكو حكومەتی عێراقی وەڵاممان دەداتەوە..\nڕێكخراوی (هیومان رایتس ووچ)ی بەرگریكەر لەمافەكانی مرۆڤ ڕەخنەی لەحكومەتی عێراقی گرت بەهۆی گۆڕینی دادوەری پێشوەوە.. ڕێكخراوەكە ووتی: داواكاریی حكومەت بۆ گۆڕینی دادوەر دادەنرێ بە ((پێشلێلكردنێكی ئاشكرا)) بۆسەربەخۆیی دادگا.\n*دووشەممە: 25 سێپتەمبەر/ئەیلول\nبەكورتی: جارێكی تر صەدام دوور دەخرێتەوە لە دادگا دوای ئەوەی كە دەیڵێت: من نامەوێ بێمە ئەم قەفەزەوە (ئاماژەیە بۆ دادگا)، دادوەریش داوای لێكرد كە ڕێزی داگاییەكە بگرێت و ووتی: من سەرۆكی دادگام و منیش بڕیار دەدەم كێ لێرەدا ئامادەبێت، فەرمانی دا بەپاسەوانەكانی ووتی: بیكەنە دەرەوە..\nئەو پارێزەرانەی بەرگریان لە صەدم دەكرد نەهاتنە دادگاكەوە، بەبیانوی گۆڕینی دادوەری پێشوو، كە حكومەتی عێراتی تۆمەتباری كردبوو بەلایەنگریی كردنی صەدام.\nگرنگترین بەڵگەكان: شایەتحاڵ محمد رسول مصگفی كە تەمەنی لە حەفتاكاندا بوو باسی لەوە دەكرد كە فڕۆكەكانی بینی بوو گوندێكی نزیك گوندەكەی خۆیانی بۆردومان دەكرد، لەوكاتەدا هەورێك دروست بوو كە بۆنی لەبۆنی سێوی دەكرد، ئەمی توشی تەنگە نەفەسی كرد، دوای ئەوەی خۆی لە بەندیخانەدا بینیەوە بۆ دواهەمین جار ژنەكەی و پێنج منداڵەكەی لەبەندیخانەدا بینی، وە دەیگێڕایەوە كەپیاوێكی بینی بوو بەهۆی سەختی لێدانەوە بەدەستی پاسەوانەكان كوژرا، وە ووتی: نزیكەی 400 بۆ 500 هاوڵاتی كوردی لەبەندیخانەدا مردن.\nشایەتحاڵێكی تر كەناوی ڕەفعەت محمد سعید بوو باسی لەوە دەكرد كە چەندین كچ لەگەڵیدا لە گرتوخانەی (نوگرەسەلمان) بەندكرابوون، لەوێ منداڵان لەبرساندا دەمردن، ئەفسەرێك كەنای (حەجاج) بوو، ئازاری خەڵكەكەی دەداو دەست درێژی دەكردە سەر ئافرەتەكان، وە ووتی: منداڵێكی زۆر بەهۆی برسێتیەوە لەوێ مردن.. ئاژەڵە كێویەكانیش ئەوتەرمانەیان دەخوارد كە كەسوكارەكانیان ئەسپەردەیان دەكردن لەو بیابانەدا..\n*سێ شەممە: 26 سێپتەمبەر/ئەیلول\nبەكورتی: بۆجاری سێ یەم لەمیانی ئەو هەفتەیەدا صەدم دوورخرایەوە لەهۆڵی دادگا، دوای پابەند نەبوونی بەڕاگرتنی هێمنی.\nپێش دەركردنی تۆمەتبار، سەرۆكی دادگا (محمد عریبی خلیفە) ئاگاداریەكی توندی ئاراستە كرد و ووتی: دەتوانیت بەرگری لەخۆت بكەیت و پرسیار ئاراستەی شایەتەكان بكەیت و من ئامادەم ڕێگای ئەوەت پێ بدەم، بەڵام دەبێ بزانیت كە ئێرە دادگایەو شوێنی ووتاردانی سیاسی نیە..\nسەرۆكی لابراو (صدام حسین) پەیامێكی درێژی خوێندەوە، كە لەسەر كاغەز نوسرابوو، بەهۆی ئەوەوە مایكرۆفۆنەكان كوژێنرانەوە..\n*دووشەممە: 9 ئۆكتۆبەر/ تشرینی یەكەم\nبەكورتی: دوای دووهەفتە دواخستنی دادگایی دەستی پێكردەوە، حەوت تاوانبارەكە ئامادەبوون بەڵام پارێزەری بەریگەریكەری سەرەكی ووتی: تیمەكەی بەشداریی دادگاییەكە ناكەن، دادگا گوێی لەشایەتە كوردەكان گرت.\nگرنگترین بەڵگەكان: شایەتحاڵێكی ئافرەت كە تەمەنی 31 ساڵ بوو ووتی: هێزەكانی عێراقی لەكاتی بۆردومان بۆسەر گوندەكەیان لە باكوری عێراق هەشت كەس لەئەندامانی خێزانی ئەمیان گرتووە.. ئەو شایەتحاڵە كە ئەو كاتە تەمەنی 13 ساڵ بوو، ووتی: هەندێ لە خزمانم دەناسمەوە كەبەزیندویی دفن كران.\nلەپارێزگای سەماوە لەباكوری عێراق لەگۆڕێكی بەكۆمەڵدا پێناسی هەشت خوشكی ئەم شایەتحاڵە دۆزرایەوە.\nشایەتحاڵێكی تر ووتی: دوای ئەو بۆدرومانە كە كرایە سەر گوندەكەمان لەساڵی 1988ز ئیتر ژنە سك پڕەكەم و دایكم و دوو برام و دوو خوشكم نەبینیەوە لەوكاتەوەبێ سەروشوێنن.\n*سێ شەممە 10 ئۆكتۆبەر/تشرینی یەكەم\nدادوەر (محمد عریبی)، (صەدام حسین)ی دەركرد لەهۆڵی دادگا، دوای ئەوەی هەوڵی دا ووتارێكی سیاسی بدات كە بەئایەتێكی قورئان دەستی پێكرد..\nئەمە جاری چوارەمە كە لەماوەی چەند هەفتەیەكی كەمدا صەدام لەهۆڵی دادگا دەكرێتە دەرەوە.. وە هەروەها تاوانبار (حسێن رشید تكریتی) دەركرا كەیەكێك بوو لەسەركردە سەربازیەكانی صەدام.. (حسین رشید تكریتی) هەوڵی دابوو كەهێرش بكاتە سەر یەكێ لەپاسەوانەكان لەكاتێكدا ئەوپاسەوانە لەهەوڵی ئەوەدابوو داینیشێنن لەسەر كورسیەكەی..\nگرنگترین بەڵگەكان: دادگا پێش دەركردنی تۆمەتباران گوێی لە شایەتیدانی ئافرەتێكی كوردی گرت لە پشت بەردەوە كە باسی دەردی سەری خۆیی دەكرد لەبەندیخانەدا..\nووتی: چەند پیاوێك كە ڕوو بەندیان بەسەرەوە بوو جلی خۆپارێزیان لەبەردا بوو مادەیەكیان وەشاند بەناو بەندكراوەكانی ناو سەربازگەكەدا كە بووە هۆی بڵاوبوونەوەی ئەسپێ و نەخۆشی نموونەی كۆكەو هەوكردنی بۆریەكانی هەناسە، كە لەئەنجامداچەندینی منداڵ وەفاتیان كرد..\nشایەتە ئافرەتەكە ووتی: بەخراپی مامەڵەیان لەگەڵ ئافرەتێكی سك پڕدا كرد، ئافرەتێكی تریش لەئاو دەستەكاندا منداڵی بوو، پاشان بەهۆی شوشەیەكی شكاوەوە ناوكی منداڵەكەی بڕی..\n*چوار شەممە: 11 ئۆكتۆبەر/تشرینی یكەم 2006\nبەكورتی: صەدام حسین ڕەخەنەی لەسەرۆكی دادگا (محمد العریبی) گرت بەهۆی كوژاندنەوەی مایكرۆفۆن لە دانیشتنی پێشوودا، وە صەدام شكاتی لەوەكرد ڕێگای پێ نەداوە بەرگری لەخۆی بكات..\nبەڵام دادوەر ووتی: كوژاندنەوەی مایكرۆفۆن بەهۆی سەپاندنی سیستەمە لەدادگاكەدا.. دادگاییەكە دواخرا بۆ ڕۆژی (4شەممە 17ئۆكتۆبەر/تشرینی یەكەم).\n*دووشەممە 30 ئۆكتۆبەر/ تشریی یەكەم 2006\nبەكورتی: دادگا دەستی كرد بەدانیشتنەكانی دوای مۆڵەتێك بەهۆی مانگی ڕەمەزانەوە.. دادگا دەستی پێكرد بەتێهەڵگژانی قسەی نێوان سەرۆكی دادگاو سەرۆكی دەستەی بەرگریكردن لە صەدم حسین كە هۆڵی دادگای بەجێ هێشت بە بیانوی ئەوەی كە ئەم دادگایی كردنە دادپەروەرانە نیە.\nدادگا كۆمەڵێ پارێزەری بەرگری نوێی دانا پاشان گوێی لەچەند شایەتحاڵێكی كورد گرت، كە شایەتیان دەدا لەسەر هێرشەكان بەچەكی كیمیایی كە لەنێوان ساڵانی 1987-1988ز دا..\nبەڵگە: شایەتێكی كوردی كە ناوی (جەمال سلێمان قادر) بوو باسی كرد بۆ دادگا كەچۆن لەڕۆژی هێرشەكاندا گەڕاوەتەوە بۆگوندەكەیان كەهەر بەڕاستی لە ڕۆژی قیامەتی دەكرد..\nوە باسی لەوە دەكرد چۆن لاشەی منداڵ لەنێوان كۆمەڵێ لاشەی زۆردا كەوتبوون..\nووتی: هەندێ لە منداڵەكان هێشتا بسكیت و شیرینی بەدەستیانەوە بوو، یان شرینی جەژن چونكە ئەو ڕۆژەی هێرشەكەی تیادا ئەنجام درابوو دواهەمین ڕۆژی مانگی ڕەمەزان بوو.\nلەشایەتیدانی شایەتحاڵێكی تردا كە ناوی (فاخر علی حسین) بوو ووتی: ئەو بۆنەی بەگوندەكەدا بڵاوبوویەوە لەبۆنی سێوی گەنیوی دەكرد، دوای ئەوەی كە گوندەكەمانیان موشەك باران كرد.. وە لیستێكی پێشكەش بە دادگاكرد پێكهاتبوو لە (35) ناو كە لەمیانی ئەو هێرشانەدا كوژرابوون كەهێزەكانی صەدام كرد بوویان بۆ سەر گوندو دێهاتەكانی دەورووبەر.\n*سێ شەممە: 31 ئۆكتۆبەر/ ترشینی یەكەم 2006\nبەكورتی: پێنج شایەتحاڵ لەمیانی كۆكردنەوەی بەڵگە شایەتیاندا: سەبارەت بە كرداری كۆكوژی كە دانیشتوانی مەدەنی كورد دووچاری بوو بوون لەسەر دەستی هێزەكانی صەدام حسێن لەمیانی هەشتاكانی سەدەی ڕابردوودا.\nپاشان دادگاییەكە دواخرا بۆ بەرورای 7 نۆڤەمبەر/ تشرینی دووەمی 2006 كاتێك كەبڕیاری دادگا دەردەچێت لەسەردۆسیەی (دوجێل)..\nبەڵگە: شایەتحاڵێكی كورد لەپشت پەردەوە ووتی: كەئەو لەنێوان دەیان كەسی گیراودا لەناو پاسدا ڕەوانەكران بۆخۆرئاوای عێراق بۆ ئەنجامدانی لەسێدارە دانیان لەئەبریل/نیسان 1988 وە ووتی: پاسەوانەكان هەرجارەی دووكەسیان دەبرد پاشان بە فیشەك دەیان كوشتن، ولاشەكەیان دەسختە ناو چاڵێكی گەورەوە.\nوە باسی لەوە كرد چۆن چاویان بەستووەو دەستیان بە ستووە وە داوایان لێ كردووە بەزەویدا بكەوێت پێش ئەوەی سەربازەكان گوللەبارانی بكەن.\nووتی: دوای فیشەك بارانەكە خۆم وانیشاندا كەمن مردووم..\nشایەتحاڵێكی تر كە ناوی (بەفرین فەتاح ئەحمەد) بوو تەمەنی (46) ساڵ بوو: كابانی ماڵ بوو، باسی لەوە كرد كە بەهۆی بەركەوتنی گازی ژەهراویەوە كوێر بووە، وە دوای ئەوەی فڕۆكەجەنگیەكان هێرشیان كردە سەر گوندەكەیان كوڕەكەی و مێردەكەشی لە دەستدا..\n*چوار شەممە 7 نۆڤەمبەر/ تشرینی دووەم 2006\nدوای دوو ڕۆژ لە حوكم دانی صەدام حسین بەلەسێدارەدان لەدۆسیەی (دوجێل)دا، دادگا دەستی كردەوە بە دانیشتنەكانی.\nصەدام بێدەنگیەكی نائاسایی پێوە دیار بوو وە داوای لەعێراقیەكانی كرد كەیەك بگرن ئەمە كاتێك كە فەرمانی لەسێدارەدانی درا، ووتی: داوا لە هەموو عێراقیەك دەكەم بەعەرەب و كوردەوە كە یەك ببورن و ڕێبكەون (ئاشتەوایی بكەن).\nبەڵگە: دادگا گوێی لەچەند كوردێك گرت لەیەك گونددا كەشایەتحاڵ بوون لەسەر شاڵاوی ئەنفال.. لەشایەتیەكانیاندا باسیان لەوە دەكرد، چۆن سەربازە عێراقیەكان دەیان پیاویان گرتووە پاشان گوللە باران كردوون دوای ئەوەی بەڵێنیان پێ دابوون كە لێیان خۆش دەبن..\nقهار خلیل محمد ووتی: بردینیان بۆ دەرەوەی لادێكە پاشان پیاوەكانیان لە ژنەكان جیاكردەوە، ژمارەی پیاوە جیاكراوەكان 37 پیاو بوون، منیش لەنێوانیاندا بووم، داوایان لێكردین بەڕێز بووەستین پاشان گوللە بارانیان كردین..\nووتی: ڕزگارم بوو لەمردن هەرچەندە لەچەند شوێنێكەوە بریندار بوو بووم، ئەمە لەكاتێكدا 33 كەسی خەڵكی گوندەكەم تیاچوون.\nبەڵام صدام حسین گومانی كرد لەشایەتیدانی (خلیل محمد) ووتی: ناتوانرێ جەخت بكرێت لەسەر دروستی ئەوهەواڵەوە شایەتێكی تر بەناوی (عبدالكریم نایف) هەمان شایەتی دا لەسەر هەمان ڕووداو، وە بەبەرچاوی ئەمادەبوانی دادگاوە شریتێكی ڤیدیۆ لێدرا كەپاشماوەی چەند گۆڕێكی بەكۆمەڵی نیشاندەدا كە لەناوچەكەدا دۆزرابوویەوە.\n*چوار شەممە 27 نۆڤەمبەر/ تشرینی دووەم 2006\nبەكورتی: دادگا دەستی پێكرد بەگوێگرتن لەشایەتیدانی یەكێك لەو كوردانەی كە لەدەستی تیمەكانی گوللەبارانكردن ڕزگاری بوو بوو، لەكاتێكدا یەكێ لەپارێزە بەرگریكەرەكان ووتی بیانیەك ناوی لیستێك شایەتی پێداوە كەدەتوانێ پەیوەندیان پێوە بكات..\nبەڵگە: دادگا گوێ لەشایەتیدانی چەند هاوڵاتیەكی كورد گرت كە لەشاڵاوەكانی ئەنفال ڕزگاریان بوو بوو.\nشایەتی یەكەم لە دانیشتنی ئەمڕۆدا كەناوی (تەیمور عبدالله) بوو لە شایەتیدانەكەیدا باسی لەوە دەكرد كە چۆن لادێ نشینە كوردەكان كوژراون.\nئاژانی هەواڵەكانی فەرەنسە لەسەر زاری ئەمەوە ووتی: چاڵێك هەڵكەندرابوو داوامان لێركابوو بەڕێز لەناویدا بوەستین پاشان سەربازێك هەستا بەگوللەباران كردنمان )) لەلایەكی ترەوە پارێزەری بەرگریكەر (بادی العارف) ووتی: كەسایەتیەك كە لەوانەیە ئەمریكی بێتی یان كەنەدی هاتووە بۆ ماڵیان لیستێكی پێ داوە كە ناوی سێ شایەتی تێدا بووە دەتوانرێت بانگ بكرێن بۆ وەرگرتنی شایەتەكانیان.\nلە ووت و وێژێكی تونددا دادوەر ئارامی نەما بەهۆی خاویی پارێزەرەكەوە لە پێشكەشكردنی لیستی ناوی شایەتە پێشنیاركراوەكاندا.\n*پێنج شەممە 28 نوڤەمبەر، ترشینی دووەم 2006\nبەكوتی: زانایەكی ئەمریكی كەناوی دكتۆر (كلاید سناو) بوو پسپۆڕ بوو لە باری بەڵگە تاوانیەكاندا بەبەڵگەی گۆڕە بەكۆمەڵەكان كەكوردە عێراقیەكانیان تیادا دفن كراوە ئەوانەی ساڵی 1988 كوژراون.. دكتۆر سناو یەكەمین پسپۆڕ بوو كەدەستەی داواكار هێنابوویان بۆ پێشكەشكردنی شایەتیەكانی لەبەردەم دادگادا..\nبەڵگە: دەستەی دادگا گوێیان گرت لە شایەتیدانی دكتۆر (سناو) كەباسی ئەوی كرد چۆن سەفەری كردووە بۆ گوندی (كوریمێ) لەباكوری عێراق لەساڵی 1991 بەو سیفەتەی كە ئەندامێك بوو لە تیمێكی پزیشكی دادوەریدا..\nدكتۆر سناو هەواڵی دا بەدادگا كە 27 پیاو منداڵ كوژراون لەلایەن هێزەكانی عێراقیەوە لەشاری ناوبراو.. پاشان نمایشێكی ڤیدیۆیی نیشاندا كەتیایدا پاشماوەی ئێسك و پروسكی قوربانیانی نیشان دەدا كە دەری هێنابوو بەكۆمەكی تیمە پزیشكیەكە لەو گۆڕە بە كۆمەڵانەدا كە دفن كرا بوون تیایدا..\nوێنەكان ئێسكە پەیكەرەكانی نیشان دەدا كە لەسەر زەویەكە بوون لەپاڵی هەندێكیشاندا زەرزەنگی نوێژكردن یان پشتێنی كوردەواری بەدرێژی باسی ئەوەی كرد كە زیاتر لە 80 برینی پێوەی لەئەنجامی گوللە بارانكردندا..\nیەكێ لەدادوەرانی دادگا ئەوشكاتەی ڕەت كردەوە كە صەدام حسێن پێشكەشی كرد كە بریتی بووە لەوەی نابێ دادگا ڕێگا بەدكتۆر( سناو) بدات شایەتیدانی خۆی پێشكەش بكات چونكە ئەمریكی یەوە شایەتیدانەكەی لایەنگیرانەیە، صەدام ووتی: وێنەی ئەولاشانەی نمایش كرا لەوانەیە لەجێگای ترەوە هێنرابن بۆ ناو ئەو گۆڕانە.\n*چوار شەممە 29 نوڤەمبەر/تشرینی دووەم 2006\nبەكورتی: پسپۆڕانی بەڵگەی تاوانەكان (ئەمریكیەكان) بەردەوام بوون لە نیشاندانی ئەو بەڵگانەی كە باس لە گۆڕە بەكۆمەڵەكان دەكات كەكوردەكانیان تیادا دفن كرابوو لەساڵی 1988 ز دا.\nسەرۆكی دادگا فەرمانیدا بە دەركردنی یەكێ لە پارێزەرانی بەرگریكەر لە صەدام لەهۆڵی دادگا بەهۆی سوكایەتی كردنیەوە بەدەستەی دادگایی كردنەكە.\nبەڵگە: پسپۆڕێك لەبەشی بەڵگەكانی تاوان (دۆگلاس سكوت) ووتی قەباغی ئەو ڕەشاش و فیشەكانەی دۆزراونەتەوە لەناو لاشە دفن كراوەكاندا لەگۆڕە بەكۆمەڵەكاندا لە گوندێكی كوردیدا بۆمان ئاشكرا دەكات كە قوربانیەكان لەسێدارە دراون لەلایەن ((تیمی لەسێدارەدانی ڕژێمەوە)) وە ووتیشی بەلانی كەمەوە 7 سەرباز هەستاون بەپێوەنانی (124) فیشەك لەڕەشاشی كڵاشینكۆفەوە بۆسەر قوربانیەكان.\nلەمیانی دانیشتنی دادگاییەكەدا، سەرۆكی دادگا (محمد عرێبی الخلیفە) فەرمانیدا بە دەركردنی پارێزەری بەریگریكردن (بادی عارف) لەهۆڵی دادگا.\nپسپۆڕێكی تر كە فیزیاییەكی ئەمریكی بوو ناوی (ئەصفان دیار شكری) بوو، لەبەردەم دەستەی دادگادا شایەتیدا، لەكاتی پشكنینی پەناهەندە كوردەكان لەنزیك سنووری توركیا دەركەوت كە گازی خەردەلیان بەركەوتووە لە ساڵی 1988ز دا.\nووتی ئەوگازی خەردەلە بەكار هاتووە لەهەمان ئەو گازە دەكات كە نازیەكان لەجەنگی دووەمی جیهانیدا بەكاریانهێناوە..\n*دووشەممە 4 دیسەمبەر/كانونی یەكەم 2006\nبەكورتی: سەرۆكی دادگا ڕەزامەندی نیشاندا سەبارەت بەو داواكاریەی كەدەستەی داواكار پێشكەشیان كردبوو كەبریتی بوو لەكۆتایی هێنان بەگوێ گرتن لەشایەتەكان دوای ئەوەی لەبەردەم دەستەی دادگادا نزیكەی (70) كەس شایەتیان لێ وەرگیرا وە پێویستە دەستەی داواكار جەخت بكات لەسەر ئەو بەڵگەنامانەی كەپێی وایە كەتاوانباران دەبەستێتەوە بەو تاوانی كوشتنانە كەتاوانباركراون پێیان..\nبەڵگە: شایەتحاڵی پێش كۆتایی كەوانەبێژی كیمیابوو ناوی عبدالقادر عبدالله بوو لە بەڵگەیەكدا ڕوونی كردەوە كە چۆن (22) كەسی نزیكی لەمیانی هێرشە كیمیاییەكاندا لەدەستداوە كەلەلایەن هێزەكانی صەدامەوە كراوەتە سەریان.\n*5 شەممە 5 دیسەمبەر/كانونی یەكەم 2006\nبەكورتی: صەدام حسین داوای لە دادگاكرد كە ڕازیی بێتبە ئامادەنەبوونی دانیشتنەكانی تر، وەبەوە وەسفی دەكرد كە دادگاییەكی بێ سەروبەرە.\nصەدام حسێن نامەیەكی سپارد بەخەتی خۆی نوسرابوو تیایدا سەرۆكی دادگاو دەستەی داواكاری تۆمەتبار كرد بوو كەئیهانەی دەكەن.\nلەنامەكەدا هاتبوو (دادگا مۆڵەتم ناداتێ قسە بكەم لەكاتێكدا كەدەمەوێ ڕاستی ڕوون بكەمەوە ئەوەش بە بەرزكردنەوەی دەستم سێ جار، دادگاییەكە دواخرا..\n*چوار شەممە 6 دیسەمبەر/كانونی یەكەم 2006\nبەكورتی: صەدام حسێن لەبەردەم دەستەی دادگادا بەخەندەو دڵخۆشیەوە دەركەوت ئەمە لەكاتێكدا ڕۆژی پێشوو هەڕەشەی لێكرابوو.\nبەڵگە: كارایەكی كورد لەبواری پزیشكیدا ڕوونی كردەوە بۆ دادگا كەچۆن قوربانیانی هێرشەكانی تیمار كردووە كە بەگازی كیمیایی هێرش كرابووە سەریان لەلایەن هێزەكانی (صەدم حسێن)ەوە لەساڵی 1987ز دا.\n*دووشەممە 8ینار/كانونی دووەم 2007.\nبەكورتی: دادگایی دەستی پێكردەوە دوای مۆڵەتێكی (21) ڕۆژی، وە دەستەی دادگا بڕیارێكی دەركرد كە وازهێنان لەو تۆمەتانەی ئاراستەی سەرۆكی عێراقی صەدام حسێن دەكرێت دوای لەسێدارەدانەكەی.\n*یەك شەممە 10یۆنیۆ/ حوزەیران 2007\nبەكورتی: سەرۆكی دادگای تاوانەكانی عێراقی (محمد عرێبی خەلیفە) لە دانیشتنی كۆتاییدا كەتەنها چەند خولەكێكی خایاند حوكمی دادگا سەبارەت بەو شەش تاوانبارە لەدۆسیەی ئەنفالدا لەبەرواری 24 یۆنیۆ/حوزەیران 2007ز دەردەچێت..\n*یەك شەممە 24 یۆنیۆ/حوزەیران 2007ز\nبەكورتی: حوكمی دادگا دەرچوو بەسەر ئەو شەش تاوانبارانەدا لەدۆسیەی ئەنفالدا بەم شێوەیەك:\nیەكەم: هەرسێ تاوانبار (عەلی حەسەن مەجید) و (سوڵتان هاشم ئەحمەد) و (حسێن ڕەشید تكریتی) بڕیاری لەسێدارەدانیان دەرچووە.\nدووەم: وە هەردوو (فەرحان الجبوری)و(صابر عبدالعزیز) بۆ هەمیشەیی حوكمی بەند كردنیان بەسەرا درا.\nسێ یەم: تاوانبار (گاهر توفیق العانی)یش، دادگا دەستی لەو تۆمەتانە هەڵگرت كە ئاراستەی كرابوو بەهۆی ناتەواوی بەڵگەكانەوە\nدادگای باڵای تاوانەكانی عێراق حوكمی دەركرد بەسەر ژمارەیەك لە یارمەتیدەرانی سەرۆكی پێشووی عێراقدا، دیارترینیان كوڕی مامی (عەلی حەسەن كیماوی) ووەزیری پێشووی بەرگری (سوڵتان هاشم ئەحمەد) لەو دۆسیەدا كە ناسراوە بە (شاڵاوی ئەنفال) كە قوربانیانی مەزەندە دەكرێتب بە زیاتر لە (100) هەزار هاوڵاتی كورد.\nخودی صەدامیش لەهەمان دۆسیەدا حوكمدرا پێش ڕاپەڕاندنی حوكمی لەسێدارەدان لەدۆسیەیەكی تردا بەناوی (دۆسیەی دوجێل)ەوە..\nئاب 11, 2020 لێدوان نووسین ناچالاککراوە لە دیداری ئەنفال : مستەفا قادر- گۆپتەپەی شەهیدان


گەردەلوولی گەورەترین هەڵاوسانی مێژوویی ئێران دەگرێتەوە\nنرخی خۆراك دە هێندە زیاد كراوەو رۆژانە 570 ملیار تمەن چاپ دەكات\nبرسیەتی و هەژاریی تەنگی بەخەڵكی ئێران هەڵچنیوەو بەپێی نوێترین ئامارەكان ئاستی خۆراكی بەراورد بەدانیشتوانی وڵاتی ئەفغانستان و یەمەن و ئەفەریقا خراپترە، چونكە تەنها لەماوەی هەشت ساڵدا نرخی زۆربەی پێداویستی و خۆراكەكان لەو وڵاتە (10) هێندە بەرزبوونەتەوەو رۆژانە (570) ملیار تمەن چاپ دەكات.\nكۆماری ئیسلامی ئێران كەخۆی بەیەكێك لەزلهێزە ئابوریی و سیاسییەكانی رۆژهەڵاتی ناوەڕاست و (18)یەمین ئابوریی جیهان دەزانێت، رووبەڕووی گەورەترین هەڵاوسانی ئابوریی بووەتەوەو زۆرترین رێژەی هەژاریی لە (42) ساڵی تەمەنی دەسەڵاتەكەیدا تۆمار كردووە و سندوقی نێودەوڵەتیی دراو پێشبینی كردووە هەڵاوسانی ئابوریی ئێران لەساڵی (2021) بگاتە زیاتر لە (40%)و كورتهێنانی بودجەی ئەو وڵاتە لە (13) ملیار دۆلار نزیك ببێتەوە، چونكە بانكی ناوەندیی ئەو وڵاتە لەقۆناغێكدا بۆ رێگریی لەهەڵاوسانی ئابوریی، رۆژانە بڕی (570) ملیار تمەن پارەی چاپ كردووە.\nسەرەڕای هەژاریی و گرانی، پیربوونی كۆمەڵگەی ئێران بووەتە مەترسییەكی گەورەو گەشەی دانیشتوانی ئەو وڵاتە لە (سفر) نزیك بووەتەوە، كەئەمەش دەبێتە هۆكارێكی دیكەی هەڵاوسان، بەڵام كۆماری ئیسلامی ئێران دەیەوێت بەزیادكردنی بازرگانیی لەسنوری وڵاتانی دراوسێی بەتایبەت عێراق و هەرێمی كوردستان و رێككەوتنی (25) ساڵە لەگەڵ چین و پەرەپێدانی كشتوكاڵ ئاستی هەڵاوسانە گەورەكەی دابەزێنێت.\nگەورەترین هەڵاوسانی ئابوریی ئێران\nبەپێی ئامارەكانی سندوقی نێودەوڵەتیی دراو؛ ئاستی نێوەنجی هەڵاوسانی ئابوریی ئێران لەساڵی (2020) گەیشتووەتە (36.5%) كەپێشبینی دەكرێت ئەمساڵ بگاتە (39.5%)و تازیاتر لە (40%) بەرز ببێتەوە، چونكە بەپێی بەراوردە داراییەكان و چاپكردنی زۆری پارە لەئێران رەنگە كورتهێنانی بودجە بگاتە (12) ملیار دۆلارو پێشبینییەكەی ئەو ناوەندە لەگەڵ ئامارەكانی ئێران هاوشانەو ئەگەری روودانی ئەو هەڵاوسانە گەورەیە لەئێران بەهێزە.\nئەم پێشبینییە لەكاتێكدایە كەهەڵاوسانی ئابوریی وڵاتی ئەفغانستان تەنها (4.1%)ە، بەڵام هەڵاوسانی ئێران (25%)ە، نێوەنجی هەڵاوسانی ئابوریی ئەفغانستان دابەزینی بەرچاوی بەخۆیەوە بینیوەو گەیشتووەتە نزمترین ئاستی خۆی كە بە (4.1%) مەزەندە دەكرێت و ئەمەش كەمترین ئاستی هەڵاوسانە لەحەوت مانگی رابردووداو نێوەنجی ئەو هەڵاوسانە لە (12) مانگی وڵاتەكەدا (7.7%) بەراورد كراوە، لەكاتێكدا جەنگ و ناسەقامگیریی ساڵانێكە بەرۆكی ئەو وڵاتە بەرنادات، بەڵام نێوەنجی هەڵاوسانی ئێران لەنێوان (25%) بۆ (50%) بەرزو نزم دەبێتەوەو هەڵاوسانەكەی چەند هێندەی ئەفغانستانە.\nبەپێی ئامارەكانی بانكی ناوەندیی ئێران بڕی پارەی چاپكراوی وڵاتەكە تامانگی رابردوو گەیشتووەتە سێ هەزارو (300) ملیار تمەن و بانكی ناوەندیی تەنها لەمانگی رابردوودا رۆژانە (570) ملیار تمەن پارەی قورسی تمەنی خستووەتە بازاڕەوە.\nرۆژنامەی ئیعتیماد كە سەر بە ریفۆرمخوازانی ئێرانە بەناونیشانی (قەرزی 13 ژمارەیی حكومەتی داهاتوو) نووسیویەتی: بەهۆی زۆری چاپكردنی پارە لەلایەن بانكی ناوەندییەوە بۆ چارەسەركردنی كورتهێنانی بودجە، حكومەتی ئێستا (177) هەزار ملیار تمەن كەدەكاتە زیاتر لەحەوت ملیار دۆلار كورتهێنانی بۆ حكومەتی داهاتوو جێدەهێڵێت.\nرۆژنامەكە ئاماژەی بەوە كردووە كەحكومەت بۆ پڕكردنەوەی كورتهێنانی بودجەی ئەمساڵ كۆمەڵێك بەڵگەنامەو سەرچاوەی بانكیی و دارایی خستووەتە مەزادەوە بۆ ئەوەی بتوانێت لەسودی ئەو سەرچاوانە كورتهێنانی بودجە قەرەبوو بكاتەوە، بەڵام لەلایەكی دیكەشەوە بەهۆی ئەوەی لەساڵەكانی (2018 و 2019) پارەی چاپكراوی زۆری خستووەتە بازاڕەكانەوە، بووەتە مایەی هەڵاوسانی ئابوریی.\nئەگەرچی بەرپرسانی كۆماری ئیسلامی ئێران جەختیان لەوە كردەووەتەوە كەكورتهێنانی بودجە دەگاتە نزیكەی (13) ملیار دۆلار، بەڵام حكومەتی ئێستای وڵاتەكە زیاتر لە (177) هەزار ملیار تمەن كورتهێنان یان قەرزی هەیە، كە بێگومان بۆ حكومەتی داهاتووی جێدەهێڵێت.\nهەشت ساڵ هەژاریی\nبەپێی ئامارەكان زیاترین هەڵاوسان و قەرزو گرانی لەماوەی نزیكەی هەشت ساڵی حكومەتی حەسەن رۆحانی، سەرۆك كۆماری ئێران لەو وڵاتە روویداوە، چونكە تەنها لەسەردەمی ئەودا نرخی زۆربەی كاڵاو پێدوایستییە سەرەكییەكانی ژیان (10) هێندە بەرزبوونەتەوە.\nئاژانسی هەواڵی (تەسنیم ) سەر بەتوندڕەوەكانی محافزكاران لەئێران بەناونیشانی (خراپترین حكومەت بەزمانی ئامار) نووسیویەتی: حكومەتی حەسەن رۆحانی بۆ یەكەمجار دوای (40) ساڵ لەمێژووی كۆماری ئیسلامی ئێراندا، لەماوەی سێ ساڵی بەدوای یەكتردا ئاستی هەڵاوسانی ئابوریی بۆ (30%)و لەدوو ساڵی بەردەوامی دیكەدا ئاستی هەڵاوسانی بۆ (40%) بەرزكردووەتەوە، كە لەساڵی (1980) هیچ حكومەتێكی ئێران هێندەی ئەم حكومەتە ئاستی هەژاریی لەو شێوەیەی نەخوڵقاندووە.\nتەسنیم روونیكردووەتەوە؛ بەپێی ئامارەكانی بانكی ناوەندیی ئێران ئاستی هەڵاوسان لەساڵی (2018) گەیشتووەتە (31.2%)و ساڵی (2019) بۆ (41.2%) بەرز بووەتەوەو لەساڵی (2020) گەیشتوەتە زیاتر لە (44%)و بەپێی نرخی كاڵاكان دەردەكەوێت كە لەماوەی هەشت ساڵ لەحكومەتەكەی رۆحانیدا، نرخی كاڵاو پێداویستییە سەرەكییەكان بۆ (10) هێندە بەرز بووەتەوەو ئەم ژمارانە دەریدەخەن كە تاچ ئاستێك هەژاریی لەماوەی ئەو حكومەتەدا لەئێران قوڵتر بووەتەوە.\nبەدخۆراكی لەوڵاتێكی دەوڵەمەند\nگرانبوونی كاڵاو خۆراك و كەمبوونەوەی ئاستی داهاتی تاك دانیشتوانی ئێرانی تووشی بەدخۆراكی كردووە، بەجۆرێك كەبەكارهێنانی شیرەمەنی بۆ هەر كەسێكی ئێرانی (130) كیلۆ لەپێوەری جیهانی كەمترەو ئاستی بەكارهێنان و خواردنی گۆشت لەو وڵاتە بەراورد بەوڵاتانی هەژاری وەك ئەفەریقا، یەمەنو كۆریای باكور كەمترە .\nدامەزراوەی ئاسایشی خۆراكی ئێران ئاشكرای كردووە كەئاستی ساڵانەی بەكارهێنانی گۆشت بۆ هەركەسێك لەئێران دەگاتە شەش بۆ هەشت كیلۆ، لەكاتێكدا بەپێی راپۆرتی رێكخراوی خۆراكی سەر بە نەتەوەیەكگرتووەكان (فاو) ئاستی بەكارهێنانی گۆشت بۆ هەركەسێك لەساڵێكدا لەغینا (9) كیلۆیە لەگینە (6.5) كیلۆو نیجیریا (8.5) كیلۆو تانزانیا (10) كیلۆو لەیەمەن (14.5) و لەكۆریای باكور (10.5) كیلۆیە.\nوەزارەتی بازرگانی ئێران بڕیاری داوە رێگە بەهاوردەی مریشكی دەرەوە تائاستی (50) هەزار تۆن بدرێت لەكاتێكدا پێشترو لەساڵی (2020) تەنها (112) تۆن مریشك هاوردەی ئێران كراوە، كە بەراورد بەساڵی (2019) هاوردەكە بەڕێژەی (90%) كەمی كردووە.\nلەلایەكی دیكەوە بەپێی ئامارەكان و پێوەرە جیهانییەكان، نێوەنجی خواردنی بەرهەمی شیرەمەنیی وەك ماست و پەنیرو..هتد بۆ هەر كەسێك لەجیهاندا دەگاتە (180) كیلۆگرام، بەڵام لەئێران دەگاتە (50) كیلۆگرام و جیاوازییەكی زۆر هەیە لەنێوان پێورە جیهانییەكان و ئاستی بەكارهێنانی شیرەمەنی لەئێران.\nساڵانە تەنها (10) ملیۆن تۆن شیر لەئێران بەرهەمدەهێنرێت، كە شەش ملیۆن تۆنی لەبواری پیشەسازی بەكاردەهێنرێت و هاوكات بەهۆی دۆخی ئابوریی خراپی خەڵكەوە ئاسان نییە خەڵكی وڵاتەكە بتوانن خۆیان لەگەڵ پێوەرو ستانداردی جیهانی بەكارهێنانی شیرەمەنی بگونجێنن و ئەمەش بووەتە مایەی بەدخۆراكیی.\n(95%)ی خەڵكی ئێران هاوكاریی دارایی وەردەگرن\nئێران (10) ساڵە سەرقاڵی جیاكردنەوەی ئەو هاووڵاتیانەیەتی كەداهاتیان زۆرەو پێویستیان بەهاوكاریی دارایی (یارانە) لەوڵاتەكە نییە، بەڵام تائێستا حكومەت و پەرلەمان نەیانتوانیوە چارەنووسی سێ ئاستی كۆمەڵایەتیی ئابوریی لەكۆی (10) ئاستی كۆمەڵایەتیی كەپێویستیان بەو هاوكارییە نییە، یەكلایی بكەنەوەو لەنوێترین هەنگاویشدا بڕیاری لابردنی هاوكاریی ئەو كەسانە لەبودجەدا لابراوە.\nژمارەی دانیشتوانی ئێران نزیكەی (84) ملیۆن كەسەو (95%)ی ئەو ژمارەیە واتە (78) ملیۆن كەس مانگانە بڕی (45) هەزار تمەن كەدەكاتە نزیكەی دوو دۆلار دەخرێتە سەر ئەژمارە بانكییەكانیان و كۆی گشتی ئەو بڕە یارانەیە لەساڵێكدا دەكاتە زیاتر لەیەك ملیارو (600) ملیۆن دۆلار لەكاتێكدا بەپێی لێدوانی بەرپرسان نزیكەی یەك لەسەر سێی كۆی دانیشتوانی ئێران داهاتیان باشەو پێویستیان بەو هاوكارییە داراییەی حكومەت نییە كەپێی دەوترێت یارانە.\nگرانیی وەچەخستنەوەی لەئێران كەمكردووەتەوە..\nبەپێی ئاماری (10) مانگی رابردووی ساڵی رابردوو لەئێران گەشەی ژمارەی دانیشتوان بۆ كەمتر لە(1%) دابەزیوە، لەكاتێكدا ئاستی گەشە لەساڵی (1986) گەیشتووەتە نزیكەی (4%)، بەڵام لەساڵی (2019) ئاستی گەشە بۆ كەمتر لە (0.6%) دابەزیوە، واتە لەسفر نزیك بووەتەوەو دابەزینەكەش بەردەوامە.\nبەپێی ئامارەكان لەساڵی رابردوودا نزیكەی (946) هەزار منداڵ لەئێران لەدایكبوون، بەڵام لەبەرامبەردا ژمارەی كەسانی بەتەمەن و بەساڵاچوو پێنچ هێندەی منداڵانی تازە لەدایكبووەو هاوكات ئاستی بەرزبوونەوەی رێژەی بەساڵاچووان بەراورد بە لەدایكبوونی منداڵان گەیشتوە (15%)، بۆیە ئەگەر ژمارەكان بەوشێویە بەردەوام بێت ئاستی گەشەی دانیشتوانی ئێران تا (10) ساڵی دیكە دەبێتە سفر.\nبەرپرسان و تووێژەرانی كۆمەڵایەتی گرانی و دۆخی بژێویی خەڵك بەهۆكاری سەرەكیی كەمبوونەوەی وەچەخستنەوەو گەشەی دانیشتوان لەئێران دەزانن.\nئێران بەهیوای فرۆشی نەوت و رێككەوتنی چینە\nپێگەی ئەلیكترۆنیی ئۆیل پرایس (Oil Price) ئاشكرای كردووە كە چین كڕینی نەوتی لەسەرجەم وڵاتان و بەتایبەت عێراق كەمكردووەتەوە، بەڵام بەپێچەوانەوە دوای رێككەوتنە (25) ساڵەكەی لەگەڵ ئێران كڕینی نەوتی لەو وڵاتە بۆ نزیكەی یەك بەرمیل نەوت لەڕۆژێكدا بەرز كردووەتەوە.\nئۆیل پریس ئاماژەی بەوەكردووە كە چین كڕینی نەوتی لەمانگی مارسی رابردوو بەڕێژەی (8.81%) بەراورد بەمانگەكانی پێشووتر كەم كردووەتەوەو لەو مانگەدا رۆژانە بڕی زیاتر لە (11) ملیۆن بەرمیل نەوتی كڕیوەو بەپێی ئامارەكان لەو ماوەیەدا رۆژانە لەنێوان (856) هەزار بۆ یەك ملیۆن بەرمیل نەوتی لەئێران كڕیوە، كە بەراورد بەمانگی رابردووتر دوو هێندە بەرزبووەتەوە لەبەرامبەرداو لەو ماوەیەدا كڕینی نەوتی لەعێراق و سعودیە كەمكردووەتەوە كە رەنگە هۆكاری ئەمەش بۆ رێككەوتنی (25) ساڵەی نێوان تاران و پەكین بگەڕێتەوە.\nئێران (90%)ی بودجەكەی پشت بەداهاتی نەوت دەبەستێت و سزاكانی ئەمەریكا بووە هۆی لەدەستدانی بەشێكی بەرچاوی ئەو داهاتە، چونكە دۆناڵد ترەمپ سەرۆكی پێشووی ئەمەریكا رایگەیاندبوو كە واشنتۆن مەبەستیەتی هەناردەی نەوتی ئێران بگەیەنێتە سفرو رێگریی لەفرۆشتنی نەوتی ئەو وڵاتە بكات، لەبەرامبەردا ئێران دەیەوێت بە رێككەوتن لەگەڵ چین زۆربەی بەرهەمی نەوتەكەی كە لەدوو ملیۆن و (450) هەزار بەرمیلی رۆژانە نزیك دەبێتەوە رەوانەی چین بكات و قەرەبووی كورتهێنان و بودجەی وڵاتەكەی پێبكاتەوە.\nئێران ئاسانكاریی بازرگانیی بۆ هەرێم دەكات\nعێراق دوای وڵاتی چین زیاترین كاڵای ئێرانی بۆ هاوردە دەكرێت و سەرچاوەیەكی گرنگی داهاتە بۆ تاران، بۆیە لەو چوارچێوەیەشدا ئێران دەیەوێت سنورە بازرگانییەكانی لەگەڵ عێراق و هەرێمی كوردستان زیاد بكات و لەنوێترین هەنگاودا سنوری سەیرانبەن بەشێویەكی فەرمی بۆ گەشتیاری و بازرگانیی بەتەواوەتی دەكاتەوەو هەوڵی زیادكردنی ئاڵوگۆڕی بازرگانیی لەسنورێكی دیكەش لەگەڵ هەولێر دەدات.\nئاژانسی هەواڵی مێهر بەناونیشانی (ئامادەیی ئێران بۆ بەهێزكردنی ئاڵوگوڕی بازرگانیی لەگەڵ هەولێر) لێدوانی محەمەد عەلی شەهریاری، پارێزگاری ورمێ لەڕۆژهەڵاتی كوردستانی بڵاوكردووەتەوە، كە لەدیدارێكی هەفتەی رابردوو لەگەڵ سەركۆنسوڵی كۆماری ئیسلامی ئێران لەهەولێر رایگەیاندووە كەئێران دەیەوێت ئاڵوگۆڕە بازرگانییەكانی لەگەڵ هەولێر زیاتر بكات و بۆ ئەو مەبەستەش ئامادەكاریی پێویست دەكات.\nشەهریاری وتوویەتی: بە لەبەرچاوگرتنی ئەو بوارە كەلتوری و ئابورییانەی لەنێوان ئێمە و هەولێر هەیە، ئەو پارێزگایە یەكێكە لەو شوێنانەی كەئێران كاڵای بۆ رەوانە دەكات، ئامادەین هەوڵی نەمانی ئەو ئاستەنگانە بدەین كە رێگرن لەبەردەم بەهێزكردنی بازرگانیی نێوانمان.\nبەپێی لێدوانی ئەو بەرپرسەی ئێران ساڵانە بەبەهای سێ ملیار دۆلار كەلوپەل و خۆراكی ئێرانی لەسنوری پارێزگای ورمێ بۆ وڵاتانی (عێراق و توركیا و ئازربایجان) هەناردە دەكرێت.\nخەڵكی هەژارو ئابوریی گەورە\nوەك لە راپۆرتەكەدا ئاماژەی پێكراوە نزیكەی (78) ملیۆن دانیشتوی ئێران بۆ بژێویی رۆژانەیان پێویستییان بەهاوكاریی داراییەو ئەم ژمارەیە بەزمانێكی دیكە بەهەژار ئەژمار دەكرێن، بەڵام سەرەڕای هەموو ئەو دۆخە نالەبارو سزا ئابورییانەی بەسەر ئێراندا سەپاوە بەپێی راپۆرتی سندوقی نێودەوڵەتیی دراوو بانكی جیهانی؛ پلەی ئابوریی ئێران لەماوەی (10)ساڵدا سەرەڕای سزا توندەكان لەنێوان (16) بۆ (22) بووە لەئاستی وڵاتانی جیهاندا.\nئێران لەماوەی (40) ساڵدا بە بەردەوامی لە رووی ئابوریی و هێزی كارەوە گەشەی بەخۆیەوە بینیوەو هاوكات ئاستی بەرهەمهێنانی ناوخۆیی گەشەی كردووەو بەو پێوەرانە پلەی ئێستای ئابوریی ئێران لەجیهاند لە(18)یەو سندوقی نێودەوڵەتیی دراو پێشبینی كردووە كە ئاستی بەرهەمهێنانی ناوخۆیی ساڵی (2021) لەئێران بگاتە (651) ملیار دۆلار، لەكاتێكدا ئەو بڕە لەساڵی (2017) نزیكەی (430) ملیار دۆلار بووە.


Kurdîpêdiya - ئۆڵف پاڵمێ Olof Palme\n👫 ئۆڵف پاڵمێ Olof Palme | Pol: Kesayetîyekan | Zimanî babet: 🏳 کوردیی ناوەڕاست\nئۆڵف پاڵمێ Olof Palme\nلە1927دا لەدایکبووە. دوای کارنامەیەکی سەرکەوتوانە وەک رابەرێکی خویندکاران، ئەو بووە سکرتێری ئێرلاندەر Erlander سەرۆک وەزیرانی سۆسیال دیموکراتی سویدی ئەوکات. لە1963ەوە ئەندامی کابینەی حکومەتی سوید بووە، سەرەتا وەک وەزیری بێ هەگبە، پاشان وەزیری کاروباری هاتووچۆ پاشان وەزیری پەروەردە. لە1969شدا جێگەی ئێرلاندەری وەک سەرەک وەزیرانی ولاتەکەی گرتەوە.\nلە1976دا هەڵبژاردنەکانی دۆڕاندو بەهۆیەوە ماوەی 44 ساڵە فەرمانڕەوایەتییەکەی سۆشیال دیموکراتەکانی سویدی پچڕاند. لە1982و 1985دا پالمێ دوای سەرکەوتنیان لەهەڵبژاردنەکاندا جارێکی دیکە بووەوە سەرەک وەزیران، بەلام ئەمجارەیان حکومەتەکەیان حکومەتێکی کەمینە بوو.\nلەفبرایری 1986دا لەوکاتەی ئۆڵف پالمَێ لەسینەمادا دەردەچوو، درایە بەر گولەو کوژرا. هێشتاش پرسی کوشتنەکەی بەتەواوی یەکلانەبۆتەوە. لە سەرەتادا دەنگوباسەکان وا بڵاوبووەوە کە پارتی کرێکارانی کوردستان پکک دەستی هەبێت لەو تیرۆرەدا، بەڵام هەر زوو دەرکەوت کە ئەوە راست نییە.\n👫 Corî kes: 😞 Tîrorkiraw\n➕ Em babete lelayen: (Hawrê Baxewan)ewe le: Nov 5 2009 9:53AM tomarkirawe\n👁 Em babete 7,387 car bînrawe\n📷 Faylî Wêne 1.0.1 9 KB Nov 5 2009 9:53AM Hawrê Baxewan


" ڕه‌وگه " » 2010 » مارس\nمارس 22nd, 2010\nPosted in فۆتۆبلاگ | Comments (0)\nساڵی نوێتان پیرۆز!\nمارس 20th, 2010\n– باسێکی قووڵ له نێوان دوو هاوڕێم‌دا له ئارادا بوو! هه‌ر دوو به گه‌رم و گوڕه‌وه ده‌یان به‌ڵگه‌یان ئه‌هێنایه‌وه که ” نه‌ورۆز ” هی کورده و ئه‌وانی‌تر لێیان دزیوه! داوام لێ کردن حاڵیم که‌ن که بۆچی ئه‌شێ نه‌ورۆز ته‌نیا هی کورد بێت؟ خێره‌که‌ی چییه؟ نه‌بوونی چ زه‌ره‌رێکی هه‌یه؟ ئایا ئه‌م 365 رۆژ و 6 کات‌ژمێره که ته‌واو ئه‌بێت و زه‌وی ده‌و‌رێکی خۆر ئه‌داته‌وه و وه‌رزی به‌هار ده‌ست پێئه‌کات، هه‌ر هی کورد بووه؟! نه‌ورۆزتان پیرۆز!\n– ” جه‌لال”ی هاوڕێم مامه‌یه‌کی هه‌یه که “کاکه‌عه‌لی” ناوه! “کاکه‌عه‌لی” 48 ساڵ ته‌مه‌نیه‌تی! 26 ساڵه زۆری لێ‌ئه‌که‌ن ژن بێنێت، ئه‌ڵێت ئیشه‌ڵڵا به‌هار! ئه‌م به‌هار “کاکه‌عه‌لی” یه هه‌ر نه‌هاتووه! بۆ هه‌شته‌مین به‌هاره که لێره‌دا ئاوات‌ئه‌خوازم که هیوای هه‌موومان له ساڵی نوێدا به دی بێت! هه‌ر چه‌ند هیچ کام له هه‌شت ساڵه‌که هیواکان به دی نه‌هاتوون، به‌ڵام ئاواته‌خوازم ئه‌م به‌هاره دوور بن له نه‌خۆشی و ئاقیبه‌ت به خێر بین!\n” ئاڵا ” که‌ی و کوێی پیرۆزه؟!\nمارس 11th, 2010\nکاتێ ” نه‌سرین ” له کلاسی “مێژووی هونه‌ر” دا لێی پرسیم شته پیرۆزه‌کان بریتین لی چی؟ناچار بووم باسی زۆرشتیان بۆ بکه‌م! ئاکامی هه‌موو قسه‌کان ئه‌وه بوو که هه‌ر شتێک که بکرێت بیڕووشێنیت، د‌ستی بۆببه‌یت و چڵکنی بکه‌یت، ئیتر ” قودسی ” و پیرۆزنییه! ” ئاڵا ” که له ئێمه ژیرتره‌کان زۆر که‌سیان له پێناوی‌دا داوه به کوشت و مافی ژیانیان لێ سه‌ندووه، ته‌نیا په‌ڕۆیه‌کی سادده‌یه که پاش ماوه‌یه‌ک ئه‌پرتووکێت و ئه‌کرێت به تازه‌ییش پێڵاو و چڵمی پێ‌بسڕیت! ئه‌م شته ده‌سکردانه نه پیرۆزن و نه جوان!ته‌نیا ئامرازێکن بۆ دوور خستنه‌وه‌ی مرۆڤه‌کان له یه‌کتر و بازێ‌جاریش به گژداچوونیان له سه‌ر شتانێکی قۆڕی ره‌شی کۆنی بێ‌ئه‌قڵانه‌ی له‌م چه‌شنه!\nPosted in ره‌خنه | Comments (1)


دەزگای قەزایی لەشاری سنە دەستی بەسەر بارمتەی ئازادکرانی رۆژنامەنووسێکی کوردا گرت\n١٧ ژوئەن ٢٠١٩ - ٢٧ جۆزەردان ١٣٩٨ - ١١:٠١ تاران\n١٣٩٣/٠٢/١٧ - ٠٧-٠٥-٢٠١٤ - ١٣:٥٥ تاران ٥٤٠ قه‌باره‌ی فۆنت:\nئاژانسی کوردپا: خانووی نیشتەجێ بوونی دو بنەماڵەی کوردی خەڵکی شاری سنە کە وەکوو بارمتە بۆ ئازادکرانی رۆژنامەنووسیکی کورد لە زیندان داندرابوو، بە بڕیاری دەزگای قەزایی حکوومەتی ئیسلامیی ئێران زەوت کران.\nبەپێی راپۆرتی ئاژانسی هەواڵدەریی کوردپا، ئومید ئەحمەدزادە رۆژنامەنووسی کوردی خەڵکی شاری سنە، کە ساڵی ١٣٨٦ لەلایەن هیزە ئیتلاعاتییەکانەوە دەستبەسەر و پاش سێ مانگ بە دانانی ١٠٠ ملیۆن تمەن بارمتە، کە سەندی دوو دەست خانووبەرە بوو، ئازاد کراو هەنووکە دەزگای قەزایی حکوومەتی ئیسلامیی ئێران داوای چۆڵکردنی ئەو دوو خانووبەرەیە دەکات.\nئومید ئەحمەدزادە رۆژنامەنووسی کوردی خەڵکی شاری سنە\nئومید ئەحمەدزادە لە لیدوانێکدا بۆ هەواڵنێری کوردپا رایگەیاند؛ ئیدارەی کۆکردنەوە و فرۆشتنی ماڵ و کەلووپەلی "تملیکی(خاوەنی)" لە شاری سنە بە بڕیاری دادگای ئینقلابی ئەو شارە بنەماڵەی (مام و پوور)ی منی ئاگادار کردۆتەوە، کە خانووەکانیان چۆڵ بکەن.\nئەو چالاکە خوێندکارییە گوتیشی، ساڵی ١٣٨٦ بەهۆی قسە کردن لە زانکۆی بووعەلیی هەمەدان و رەخنە گرتن لە یاسای بنەڕەتیی ئێران لەسەر مەسەلەی هەڵبژاردنی سەرکۆماری لە ئێران و هەروەها بڵاو کردنەوەی بابەتێک لەژێر ناوی "ما محکوم بە از خود نگفتنیم" لە حەفتەنامەی دیدگادا دەستبەسەر و بە تەبلیغ بۆ شێواندنی رای گشتی و لایەنەگری لە حیزبە کوردییەکان تۆمەتبار کرام.\nچارەنووسی یەزدان حوسێن پەناهی هەتا ئێستا نادیارە\nئەو ئەندامەی شۆرای بەڕێوەبەریی حەفتەنامەی ئاسۆ گوتیشی، ساڵی ١٣٧٨ لەلایەن لقی ٢ی دادگای ئینقلابی شاری سنەوە بە سەرۆکایەتیی دادوەر تەیاری و بە تۆمەتی هەوڵدان دژی تەناهیی نەتەوەیی، پیكهێنانی کۆبوونەوە و تەبلیغ بۆ شێواندنی رای گشتی حوکمی ١٥ ساڵ زیندانی کرانم بۆ بڕایەوە و بە ناچاری رووم لە دەرەوەی وڵات کرد.\nلەلایەکی دیکەوە، چارەنووسی لاوێکی تەمەن ٢٣ ساڵەی کوردی خەلکی شاری سنە، پاش ١٢ رۆژ دەستبەسەرکران، هەتا ئێستا چارەنووسی نادیارە.\nیەزدان حوسێن پەناهی رۆژی شەممە رێکەوتی ٦ی بانەمەڕ لەلایەن هێزە ئیتلاعاتییەکانەوە لەلایەن هێزە ئیتلاعاتییەکانەوە لەشاری سنە دەستبەسەر و بۆ شوێنێکی نادیار راگوێزرا و سەرەڕای بەدواداچوونی بنەماڵەکەی، چارەنووس و هۆکاری دەستبەسەر کرانی روون نەبۆتەوە.


کوردیپێدیا - حەمە قەموور - قەمبوور\n✌ حەمە قەموور - قەمبوور | 🏷 پۆل: شەهیدان | زمانی بابەت: 🏳 کوردیی ناوەڕاست\nحەمە قەموور - قەمبوور\nساڵی 1987 بەدیلگیرا و لە سلێمانی گوللەبارانکرا.\n👫 جۆری کەس 😞 گوللەبارانکراو\n➕ ئەم بابەتە لەلایەن: (هاوڕێ باخەوان)ەوە لە: Apr 15 2012 3:59PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 1 2014 10:10PM باشترکراوە\n📷 فایلی وێنە 1.0.1 25 KB Apr 15 2012 3:59PM هاوڕێ باخەوان\n1. 👁 حەمە قەمور و کۆمەڵێک پێشمەرگەی تری پاسۆک لەکاتی دارهێناندا\n3. 👁 حەمە قەموور و کۆمەڵێک پێشمەرگەی پاسۆک\n4. 👁 شەهیدان ئاراس حاجی حسێن و حەمە قەموور\n5. 👁 شەهیدان کەریمی دادە مەنە و حەمە قەمور


کوردیپێدیا - بۆتان عەبدولڕەزاق\n✌ بۆتان عەبدولڕەزاق | پۆل: شەهیدان | زمانی بابەت: 🏳 کوردیی ناوەڕاست\nلە رۆژی 24-04-1974 لە بۆردومانەکەی قەڵادزێدا شەهید بووە.\n 📩 نامە | 🏳 کوردیی ناوەڕاست | نامەیەکی بەڕێز (قوبادی حاجی فەقێ) سەبارەت بە (لیستی شەهیدانی بۆردوومانەکەی قەڵادزێ) بۆ کوردیپێدیا لە 25-10-2011\n1. 👁 24-04-1974\n2. 👁 25-10-2011\n➕ ئەم بابەتە لەلایەن: (هاوڕێ باخەوان)ەوە لە: Oct 26 2011 10:00AM تۆمارکراوە\n👁 ئەم بابەتە 9,519 جار بینراوە\n📷 فایلی وێنە 1.0.1 6 KB Oct 26 2011 10:00AM هاوڕێ باخەوان\n📊 ئامار بابەت 382,818\nفایلی پەیوەندیدار 50,498


كۆبوونه‌وه‌یه‌كی "مه‌ترسیداری" نێوان ئه‌مه‌ریكا و عێراق ئاشكرا ده‌بێت\nكۆبوونه‌وه‌ی سه‌رۆك وه‌زیرانی عێراق و جیمس جێفری، نێرده‌ی تایبه‌تی سه‌رۆكی ئه‌مه‌ریكا و دۆگلاس سیلیمان بأڵیۆزی ئه‌مه‌ریكا له عێراق\nئه‌مه‌ریكا عێراق ئێران حزبوڵڵا\nرۆژنامه‌ی عوكازی سعوودی، له ژماره‌ی رۆژی چوارشه‌ممه 30/1/2019 كۆبوونه‌وه‌یه‌كی "مه‌ترسیداری" نێوان ویلایه‌ته یه‌كگرتووه‌كانی ئه‌مه‌ریكا و عێراقی ئاشكرا كردووه كه له ماوه‌ی 24 كاتژمێری رابردوو ئه‌نجامدراوه.\nرۆژنامه سعوودییه‌كه نوسیوویه‌تی: "ویلایه‌ته یه‌كگرتووه‌كانی ئه‌مه‌ریكا له ماوه‌ی 24 كاتژمێری رابردوودا، سێ زانیاری ستراتیژی له‌باره‌ی چالاكییه‌كانی گرووپه چه‌كداره عێراقییه‌كانی لایه‌نگری ئێرانی له‌ناو خاكی سووریا داوه‌ته به‌رپرسانی به‌غدا و داوای كردووه به‌خێرایی بجووڵێت و جگه له سڕكردنی ئه‌و گرووپه چه‌كدارانه، چه‌كه‌كانیشیان لێوه‌ربگرێته‌وه".\nبه‌گوێره‌ی راپۆرته‌كه، پێرێ ئه‌و زانیاریانه ده‌ستكه‌وتوون كه گرووپێكی چه‌كداری عێراقی له‌ناو خاكی سووریا ده‌ستی به جموجووڵی نامۆ و نهێنی كردووه‌و هه‌وڵی ئه‌وه ده‌دات مووشه‌ك ئاراسته‌ی ئیسرائیل بكات و بۆ ئه‌و مه‌به‌سته‌ش سوود له‌و سه‌كۆ مووشه‌كیانه وه‌ربگرن كه له حزبوڵڵای لوبنانییه‌وه ده‌ستیان كه‌وتووه. زانیاری دووه‌میش باسی ئه‌وه ده‌كات جووڵه‌ی نامۆی گرووپێكی چه‌كدار ده‌بینرێت كه به ئاشكرا هه‌ست به جێده‌ستی سوپای پاسداران ده‌كرێت له‌سه‌ریان و له ده‌شتی نه‌ینه‌وادا ده‌یانه‌وێت هێزه‌كانی ئه‌مه‌ریكا بكه‌نه ئامانج".\nبه‌گوێره‌ی راپۆرتی رۆژنامه سعوودییه‌كه، زانیاری سێیه‌م هه‌وڵدانه بۆ راڤه‌كردنی دوو زانیارییه‌كه‌ی پێشتر، له‌سه‌ر ئه‌و بنه‌مایه‌ی ئێران له رێگای حزبوڵڵای لوبنانه‌وه ده‌یه‌وێت مۆڵگه‌یه‌كی هه‌میشه‌یی بۆ گرووپه چه‌كداره‌كانی عێراق دابمه‌زرێنێ و پاساوه‌كه‌شی به‌ره‌نگاربوونه‌وه‌ی "تیرۆری ئیسرائیله"، ئه‌وه‌ش به‌گوێره‌ی لێكدانه‌وه‌ی دۆگلاس سیلیمان، باڵیۆزی ئه‌مه‌ریكا له عێراق كه ئه‌ركه‌كه‌ی ته‌واو بووه، هه‌وڵێكی دیكه‌ی هاوشێوه‌ی ئه‌زموونی حزبوڵڵایه له باشووری لوبنان".\nسه‌رچاوه میدیاییه‌كان ده‌ڵێن: "ئه‌و زانیاریانه له رێگای باڵێۆزی ئه‌مه‌ریكاوه له به‌غدا وه‌ك دوا ئه‌ركی سیلیمان له‌و وڵاته دراوه‌ته عادل عه‌بدولمه‌هدی سه‌رۆك وه‌زیرانی عێراق، له‌كاتی گه‌یاندنی زانیارییه‌كانیش، جیمس جێفری، نوێنه‌ری سه‌رۆكی ئه‌مه‌ریكا له هاوپه‌یمانی به‌ره‌نگاربوونه‌وه‌ی تیرۆر و ئه‌ندرۆ بیك، یاریده‌ده‌ری وه‌زیری ده‌ره‌وه‌ی ئه‌مه‌ریكا بۆ كاروباری ئێران ئاماده بوون".\nسه‌رچاوه ئاگاداره‌كان ده‌ڵێن: "ئه‌وه‌ی ئه‌مه‌ریكا كردوویه‌تی وه‌ك جۆره "زه‌نگێكی ئاگاداركرده‌وه‌یه" و هۆشداریی ئه‌مه‌ریكییه‌كانه بۆ سه‌ركرده‌كانی عێراق، بۆ ئه‌وه‌ی له‌وه ئاگاداریان بكه‌نه‌وه ئه‌گه‌ر ئیسرائیل كاردانه‌وه‌ی هه‌بوو به‌رامبه‌ر مووشه‌كبارانی ئه‌و گرووپه چه‌كدارنه‌ی عێراق و تۆڵه‌ی كرده‌وه، واشنتن ناتوانێت رێگه‌ی لێبگرێت".


ئەنجومەنی ئاسایش بڕیاریدا بە بڵاوکردنەوەی چاودێری نێودەوڵەتی لە یەمەن\nئەنجومەنی ئاسایشی نێودەوڵەتی لە کاتی دەنگدان لەسەر پڕۆژە بڕیارەکەی تایبەت بە یەمەن\nئەنجومەنی ئاسایشی نێودەوڵەتی ئەمڕۆ هەینی (٢١ی کانوونی یەکەمی ٢٠١٨) بە کۆی دەنگ پڕۆژە بڕیارێکی ئەمریکی - بەریتانی پەسەندکرد، کە داوای بڵاوکردنەوەی تیمی نەتەوە یەکگرتووەکان بۆ چاودێریکردنی ئاگربەست لە پارێزگای حودەیدەی خۆرئاوای یەمەن.\nکارین پێرس نوێنەری بەریتانیا لە نەتەوە یەکگرتووەکان ڕایگەیاند، بڕیارەکە پشتی بەستووە بە گفتوگۆکانی سوید کە لە چەند ڕۆژی ڕابردوودا لە نێوان شاندی حکومەتی یەمەن و دەسەڵاتدارانی حوسییەکان ئیمزا کرا.\nنوێنەری ویلایەتە یەکگرتووەکانی ئەمریکاش ڕایگەیاند، لە نزیکەوە چاودێریی دۆخی حودەیدە دەکەن بۆئەوەی بزانرێت ڕێز لە ئاگربەستەکە دەگیرێت.\nهاوکات نوێنەری ئەمریکا جەختیکردەوە، ئێران پشتیوانی حوسییەکان دەکات و چەکیان بۆ دابیندەکات.\nپڕۆژە ڕێککەوتنەکەی سوید جەختدەکاتەوە لەوەی، قەیرانی یەمەن لەڕێگەی پرۆسەیەکی سیاسی هەمەلایەنەوە نەبێت چارەسەر ناکرێت.\nبۆ جێبەجێکردنی بڕیارەکەی نەتەوە یەکگرتووەکانیش، مارتن گریفیس نوێنەری نەتەوە یەکگرتووەکان لە یەمەن داوایکرد، پەلە بکرێت لە بڵاوکردنەوەی چاودێرانی نەتەوە یەکگرتووەکان، وەک دروستکردنی بنەمایەک بۆ متمانە دروستکردن تا بتوانرێت ئاگربەستی نێوان حکومەتی یەمەن و دەسەڵاتی حوسییەکان جێبەجێ بکرێت.\nهەر بە گوێرەی پڕۆژە بڕیارەکە، لایەنە ناکۆکەکان هاندەدات بۆ کارکردنی بەردەوام لەپێناو کردنەوەی فڕۆکەخانەی سەنعای پایتەخت بۆئەوەی بگەنە ڕێککەوتنی ئابوری، بەتایبەت دابینکردنی موچەی کەرتی گشتی.\nڕۆژی ١٣ی ئەم مانگە بە چاودێری حکومەتی سوید لە ستۆکهۆڵمی پایتەخی ئەو وڵاتە حکومەتی یەمەن و حوسییەکان ڕێککەوتنێکیان ئیمزاکرد، بە مەبەستی کارکردن بۆ جێبەجێکردنی ئاگربەستێک لە یەمەن و گفتوگۆکردن بۆ کۆتاییهێنان بە ناکۆکی و جەنگی ناوخۆیی ئەو وڵاتە، کە چەند ساڵێکە درێژەی هەیە.


هەولێر، یادی شەهید باشور كرایەوە | ROJnews\nهەینی, 24 ينا 2020 - 19:21\nلەشاری هەولێر یادی دووساڵەی شەهیدبوونی محەمەد هادی ناسراو بە شەهید باشور كرایەوە، لە یادەکەدا، ئاماژە بە هەستی نیشتیمان پەروەریی شەهید باشور کرا و تیشک خرایە سەر ئەوەی، کە داگیرکاری لە کوێ بوایە شەهید باشوریش لەوێبوو.\nنیوەڕۆی ئەمڕۆ، لە گوندی سامیلاوی سەربە پارێزگای هەولێر، بە ئامادەبوونی ژماریەكی بەرچاو لە خزم و دۆستان و چالاكوانانی شاری هەولێر و بەرپرسانی تەڤگەی ئازادیی كۆمەڵگای كوردستان و كۆمیتەی خانەوادەی شەهیدانی پەكەكە لە باشوری كوردستان و نوێنەرایەتی ڕۆژئاوای كوردستان، یادی دوو ساڵەی شەهید بوونی شەهید باشور سۆران كرایەوە.\nلە سەرەتای مەراسیمەكەدا محەمەد عەبدوڵا، هاوسەرۆكی تەڤگەری ئازادیی كۆمەڵگای كوردستان وتارێكی پێشكەشكرد و وتی: ئیمە ئەمرۆ لیرە یادی قارەمانێك دەكەینەوە كەوا لەسەرەتایی پێگەیشتنیەوە هەستی كورد پەروەیی لە ناخیدا گەڵای كردبوو، بۆیە هەمووكات هێرش و پەلاماری دوژمانی گەلی كورد لەكوێی بوایە، شەهید باشور لەوێبوو، لەدواین هێرشی داگیركاران بۆ سەر شاری عەفرین، شەهید باشور لەعەفرین بوو، لەوێ گیانی بەختكرد لە پێناو نشتیمان و بەدیهێنانی ئامانجە ڕەواكانی گەلی كورد.\nهەرلە مەراسیمەكەدا دایكە سەعدیە، دایكی شەهید دیار غەریب، بەناوی كۆمیتەی خانەوادەی شەهیدانی پەکەکە لە باشوری کوردستان و وتارێکی پێشکەشکرد و وتی: شەهید باشور کەسێكی قارمان و نشتیمان پەروەر بوو، لێرەوە سڵاو بۆ گیانی پاكی هەموو شەهیدانی ڕێگای ڕزگاریی كوردستان دەنێرم، هیوادارم خوێنی شەهیدەكانمان بە فیرۆ نەڕوات و دەستی دوژمان ببڕین و سەركەوتن بەدەست بهێنینن، بەردەوام بین لەسەر ڕێبازی شەهیدان .\nلە كۆتایی مەراسیمەكەدا مام هادی، باوكی شەهید باشور وتارێکی پێشکەشکرد و وتی: ئەمڕۆ دووساڵ بەرسەر شەهید بوونی كاكە محەمەد ناسروا بە باشور تێدەپەرێت، هەڤاڵ باشورم لەدەستداوە، لەهەمان ساڵدا مام زەكی شەنگالیش شەهید بوو، هاوكات لەساڵی ٢٠١٩ هەڤال دیار غەریب شەهیدبوو، هەموو ئەوانە بۆمن خەمێکی گەورەبوو\nهەروەها وتی: شەهید باشور قارەمانێكی ئەوەندە مەزن بوو، بەشداریی لە شەڕی دژ بە داگیركەرانی گەلی كورد كردووە لە هەرچوار پارچەی كوردستان، بۆیە لێرەوە ڕایدەگەێنم ئەگەر دەتانەوێت پەیمان بدەن بە شەهیدان، ئەوە وەرنە سەر گۆڕی شەهید باشور و لێرەوە پەیمان بدەن.


پێشتر لە وتووێژێکی ژیار محەمەد لەگەڵ سەفین دزەیی وتەبێژی فەرمی حکومەتی هەرێمی کوردستان ڕایگەیاند" حکومەتی هەرێم پڕۆژەیەکی چاکسازی پێشکەش بە پەرلەمان کرد کە تێێدا هەموو خانەنشینی پەرلەمانتاران و پلەتایبەتیەکانی ڕێکخستبوو بەڵام بەداخەوە پەرلەمان پڕۆژەکەی پەسەند نەکرد ڕێگریەکەش ڕەنگە پەرلەمانتارانی ئۆپۆزسیۆن و تاک تاکەش لەدوو هێزە سەرەکیەکە هەبوبێتن کەهەڵوێستی تریان نواندبێت، ئەگەر ئەو پڕۆژەیە پەسەندبکرایە مانگانە( 100)ملیۆن دۆلار دەگەڕایەوە بۆ حکومەت."\nسەفین دزەیی لەوتەکانیدا بۆ بەشی کوردی دەنگی ئەمریکا ئەوەشی وتبوو" " بەپێی بودجەی تەرخانکراو بۆ پەرلەمان وە لەوەزارەتی دارایش ڕەنگە ئەو پارەیە ئێستا وەک "سیویلە" لەبەردەست نەبێت، بۆیە وەزارەتی دارایی و لیژنەی تایبەت لەوەزارەتی دارایی لەگەڵ پەرلەمان لە پەیوەندیدان، بۆ ئەوەی میکانیزمێک" ئالیەتێک" بدۆزنەوە کە بەچ شێوەیەک بێت، هیوادارم سەرۆکایەتی پەرلەمان و پەرلەمانتارە بەڕێزەکان خۆیان دەستپێشخەری بکەن بۆ چارەسەریەکی گونجاو بۆ ئەو بابەتە."\nده‌قی وتووێژه‌كه‌ی ژیار محه‌مه‌د له‌گه‌ڵ بێگه‌رد تاڵه‌بانی /018 Nov7 th


کنۆنیکاڵ: ئوبنتو بۆ مۆبایلە هۆشمەندەکان ڕادەگەیەنرێت. – کەی ئای تی ئێن\nهەواڵ 4, كانونی دووه‌م 2013\nهەروەکو بەڵێندرابوو لە کۆتایدا کنۆنیکاڵ بوخچەکەی لێککردەوە و وەشانی ئوبنتوی بۆ مۆبایلەکان ڕاگەیاند. کە لەسەر kernel و driverـەکانی ئەندرۆید دروستکراوە و بەڵام Java Virtual Machine بەکارناهێنێت و بەڵێنیانداوە تەواوی وزەی مۆبایلەکە بەکاربهێنن و پشتگیری لە هەردوو جۆر پرۆسێسەری ARM و x86 دەکات. شایەنی باسە ئەم سیستەمی کارگێرییە ڕێگە بە بەرهەمهێنەرانی مۆبایلە ئەندرۆیدەکان دەدات لەسەر مۆبایلەکانیان دایبمەزرێنن بە بێ هیچ کێشە و گرفتێک.\nجێگای ئاماژەیە کە وابڕیارە مۆبایلی بە ئوبنتوەوە لە ساڵی ٢٠١٤ ببخرێنە بازاڕەکانەوە وبەڵام چەند مۆبایلێکیان ئامادەکردووە کە لە پێشانگای CES2013 نیشانی بدەن و یەکێک لەم مۆبایلانەش گالەکسی نێکسەسە کە تا ئەم چرکە ساتە تاکە مۆبایلە بەم سیستەمەوە کە کۆمپانیای ناوبراو پێشبینی ئەوە دەکات لەگەڵ بینینی لەلایەن گەشەپێدەرانەوە دەستدەکرێت بە ئیشکردن لەسەری و دروستکردنی ئەپ بۆی.\nئەمەش ڤیدیۆی ڕاگەیاندنی ئوبنتو بۆ مۆبایلەکان:


کوردیپێدیا - ناوەندێکی ئەمریکی: لە 2018دا داعش مانگانە 75 هێرشی کردووە\n📊 ناوەندێکی ئەمریکی: لە 2018دا داعش مانگانە 75 هێرشی کردووە | پۆل: ئامار و راپرسی | زمانی بابەت: 🏳 کوردیی ناوەڕاست\nناوەندێکی ئەمریکی: لە 2018دا داعش مانگانە 75 هێرشی کردووە\nداعشداعش لە عێراق تەنیا چەند ناوچەیەکی بچووکی گوندنشینی بەدەستەوە ماوە، حکومەتی عێراق و هاوپەیمانان جەخت لەسەر تێکشکانی رێکخراوەکە دەکەنەوە، بەڵام ژمارەی هێرشەکانی داعش لە دوو ساڵ و نیوی رابردوودا دەریدەخات، ئەو رێکخراوە تاوەکو ئێستاش هەڕەشەیەکی گەورەی ئەمنییە لەسەر عێراق.\nبە گوێرەی راپۆرتێکی ناوەندی لێکۆڵینەوەی ستراتیژی و نێودەوڵەتیی ئەمریکا (CSIS)، ژمارەی هێرشەکانی داعش لە عێراق لە چاو 2016 زیادیان کردووە.\nداعش لە لووتکەی دەسەڵاتی خۆیدا 30٪ی خاکی عێراقی بەدەستەوە بوو، لە ساڵی 2016 لە نێوان 10 بۆ 25 هەزار چەکداری لە عێراق هەبوو، وەک لە راپۆرتەکەی (CSIS)دا هاتووە ئەوکات مانگانە 60 هێرشی لە عێراق دەکرد.\nئێستا داعش 99%ی ئەو ناوچانەی لەدەستداوە کە پێشتر لەژێر دەسەڵاتیدا بوون، بەم حاڵەشەوە بەپێی راپۆرتی ناوەندە ئەمریکییەکە، تێکڕای هێرشەکانیان، مانگانە 75 هێرش بووە، بەڵام بە بەراورد لەگەڵ ساڵی رابردوو دابەزیوە کە مانگانە 89 هێرشی کردبوو.\nکەمبوونەوەی ژمارەی قوربانیان\nهەرچەند ژمارەی هێرشەکانی داعش لەچاو ساڵی 2016 بەرزبوونەتەوە، بەڵام ژمارەی کوژراوانی هێرشەکان بەشێوەیەکی بەرچاو دابەزیون. وەک لە راپۆرتەکەدا هاتووە، لە هێرشەکانی 2016دا ژمارەی کوژراوان 6217 کەس بووە، ئەم ژمارەیە لە ساڵی دواتر بۆ 5339 کەس دادەبەزێ، ئەمساڵیش کەمبووەتەوە بۆ 1656 کوژراو.\nژمارەی هێرشەکانی داعش بۆ سەر خەڵکی مەدەنی کەمیکردووە. لەبەرامبەردا هێرشەکانی سەر دامەزراوە حکومی و سەربازییەکان بەرزبوونەتەوە. بەپێی داتاکان، لە ساڵی 2016 دا داعش 588 هێرشی لە عێراق کردووە، لەو ژمارەیە 473 هێرشیان بۆ سەر شوێنە مەدەنییەکان بووە و 115شیان دامەزراوە حکومی و ئەمنییەکانیان کردووەتە ئامانج. ساڵی رابردوو ژمارەی هێرشەکانی داعش لە عێراق بۆ 998 هێرش بەرزبووەتەوە کە 635 هێرشیان بۆ سەر شوێنە مەدەنییەکان بووە و 363 هێرشیشیان لەدژی دامودەزگا حکومی و ئەمنییەکان بووە.\nئەمساڵ داعش 666 هێرشی لە عێراق کردووە، لەو ژمارەیە 272 هێرشیان بۆ سەر شوێنە مەدەنییەکان بووە و 394 هێرشیش دامودەزگا حکومی و ئەمنییەکانیان کردووەتە ئامانج.\nبە گوێرەی راپۆرتەکە، ژمارەی هێرشەکانی داعش لە پارێزگای کەرکوککەرکوک و ناوچە کێشە لەسەرەکان بەشێوەیەکی بەرچاو بەرزبوونەتەوە، لە کاتێکدا لە هەردوو پارێزگای کەرکووک و سەلاحەدین هێرشەکانی داعش ژمارەیەکی پێوانەییان تۆمارکردووە. راپۆرتەکەی (CSIS) بەشێک لە هۆکاری ئەمە بۆ دروستبوونی بۆشایی ئەمنی لە ناوچە کێشە لەسەرەکان دەگەڕێنێتەوە کە لە ئۆکتۆبەری 2017 بەدواوە لە ژێر دەستی پێشمەرگەپێشمەرگەدا نەماون.\nلە ساڵی 2016دا، داعش نزیکەی 126 هێرشی لە پارێزگای کەرکووک کردووە، ئەم ژمارەیە لە 2017 بۆ 93 هێرش دادەبەزێ. بەڵام لە سەرەتای ئەمساڵەوە تاوەکو کۆتایی تشرینی یەکەمی ئەمساڵ داعش 197 جار لە پارێزگای کەرکووک هێرشی کردووەتە سەر شوێنە مەدەنی و حکومییەکان. بەو پێیەش ژمارەی هێرشەکانی کەرکووک لە 10 مانگی یەکەمی ئەمساڵدا دوو هێندەی ساڵی رابردوو بەرزبووەتەوە. لە پارێزگای هەولێرهەولێریش ژمارەی هێرشەکانی ئەمساڵ شەش هێرش و هی ساڵی رابردوو دوو هێرش بووە. لە ساڵی 2016دا، داعش 10 هێرشی لە سنووری پارێزگای هەولێر کردبوو. بەو پێیەش ژمارەی هێرشەکانی لە سنووری پارێزگای هەولێر لە نێوان 2017 بۆ 2018 سێ بەرامبەر بەرزبوونەتەوە.\nئۆپەراسیۆنی کۆنترۆڵکردنەوەی هەموو پارێزگای نەینەوا لە تشرینی یەکەمی 2016 دەستیپێکرد و تاوەکو کۆتایی 2017 بەردەوام بوو. هەر بۆیە ژمارەی هێرشەکانی داعش لە ساڵی 2017 هەتا 343 هێرش چووە، لە کاتێکدا ژمارەی هێرشەکانی هەتا کۆتایی تشرینی یەکەمی 2018 بۆ 74 هێرش دابەزیوە. لە ساڵی 2017، ژمارەی هێرشەکانی داعش 256 هێرش بووە.\nپارێزگای سەلاحەدین تاکە پارێزگای عێراقە کە تێیدا ژمارەی هێرشەکانی داعش لە سێ ساڵی رابردوودا بەشێوەیەکی بەردەوام بەرزبووەتەوە. لە 2016دا ژمارەی هێرشەکانی لەو پارێزگایە 52 هێرش بووە، ساڵی دواتر ئەم ژمارەیە بۆ 146 هێرش بەرز بووەتەوە، لە 10 مانگی یەکەمی ئەمساڵیشدا ژمارەکە بۆ 166 هێرش بەرزبووەتەوە.\nلە پارێزگای بەغدا ژمارەی هێرشەکانی ئەمساڵی داعش 55 هێرش بووە. بەو پێیەش ژمارەی هێرشەکان لە چاو ساڵی رابردوو نیوە بوون. لە ساڵی 2016دا، داعش 102 جار ناوەندە مەدەنی و حکومییەکانی پارێزگای بەغدای کردبووە ئامانج.\nئەزموونی 15 ساڵی رابردوو سەلماندوویەتی داعش تەنیا بەرهەمی ناکارامەیی هێزە ئەمنی و سەربازییەکان نییە، بەڵکو ژمارەیەک فاکتەری ئابووری، سیاسی، کولتووری، پەروەردەیی و کۆمەڵایەتی لە پشت سەرهەڵدان و بەهێزبوونی ئەو رێکخراوەن کە ئەگەر پلانی تۆکمەیان بۆ دانەنرێ دەکرێ رێگە بۆ سەرهەڵدانی داعش یان قاعیدەیەکی دیکە خۆشبکەن.\nبانکی جیهانی پێشبینی دەکات رێژەی گەشەی ئابووری عێراق لە ساڵی 2019 بگاتە 6.2٪، بەڵام ئەوەی روون نییە ئەوەیە ئەو گەشە ئابوورییە چۆن رەنگدانەوەی لەسەر هەموو ناوچەکانی عێراق دەبێ، لە کاتێکدا بەگوێرەی راپۆرتەکە بەرەنگاربوونەوەی گەندەڵی تەحەدای گەورەی هەردوو حکومەتی عێراق و هەرێمی کوردستان دەبێ.\nجیا لەمە فاکتەرە دێموگرافییەکانیش تەحەدای گەورە تووشی حکومەتی عێراق دەکەن. بەگوێرەی فاکتبووکی (سی ئای ئەی)ی ئەمریکی، 58.71٪ی دانیشتووانی عێراق تەمەنیان لەژێر 25 ساڵە، رێژەی بێکاریی گەنجان زیاترە لە 16٪، لە کاتێکدا گومان دەکرێ رێژەکە لەو پارێزگایانەی شەڕی داعشیان تێداکراوە یەکجار بەرزتر بێ، لەوانەش نەینەوا، ئەنبار و سەلاحەدین.\nراپۆرتەکەی (CSIS) بە پشتبەستن بە راپۆرتێکی یونیسێف ئاماژە بۆ ئەوە دەکات کە نزیکەی 3.5 ملیۆن منداڵی تەمەنی خوێندن یان ناچنە خوێندنگا یان ئەگەر بچن بە بەردەوامی ناچن، زیاتر لە 600 هەزار منداڵی ئاوارەش بە تەواوەتی لە پرۆگرامی خوێندنی 2018 بێبەش بوونە.\nناوەندە ئەمریکییە جەخت لەوە دەکاتەو ئەگەر حکومەتی عێراق نەتوانێ دەرفەت بۆ ئەو دانیشتووانەی وڵات بڕەخسێنێ، ئەوە داعش دەتوانێ وەکو سەرچاوەیەک بۆ راکێشانی ئەندام و لایەنگر بەکاریان بهێنێ.\nحەشدی شەعبیحەشدی شەعبی رۆڵی گەورەیان لە شەڕی دژی داعش لە ناوچە سوننەکانی عێراق و ناوچەکانی دەوروبەری کەرکووکدا هەبووە، ژمارەیەکی زۆر لەو هێزانەش لەو ناوچانە ماونەتەوە. بەڵام ناوەندە ئەمریکییەکە پێیوایە ئەو هێزانە نەیانتوانیوە بە یەکچاو دانیشتووە شیعە و سوننەکان بپارێزن، لە کاتێکدا هێزەکانی حەشد زیاتر فۆکەسیان لەسەر ناوچە شارییەکانی پارێزگای کەرکووک و سەلاحەدینە و ئاسایشی ناوچە گوندییەکان ناپارێزن کە شوێنی جموجۆڵی چەکدارانی داعشن.\nبەگوێرەی راپۆرتەکە، نیگەرانیی سەرەکیش سەبارەت بە وجوودی هێزەکانی حەشد لە شار و پارێزگای کەرکووکە کە بە گوێرەی داتاکانی وەزارەتی ئاوارە و کۆچبەرانی عێراق لە ئەنجامی هێرشەکانی ئۆکتۆبەردا 85 هەزار کەسی لێ ئاوارە بووە، ئەوە جگە لەو 30 هەزار کەسەش کە لە توزخورماتووخورماتوو ئاوارە بوون.\n#داعش | #کەرکوک | #پێشمەرگە | #هەولێر | #حەشدی شەعبی | #خورماتوو | #14-12-2018 |\n 📡 ماڵپەڕ | 🏳 کوردیی ناوەڕاست | ماڵپەری رووداو - 14-12-2018\n1. 👁 14-12-2018\n📅 رۆژی دەرچوون: 14-12-2018\n➕ ئەم بابەتە لەلایەن: (هاوڕێ باخەوان)ەوە لە: Dec 14 2018 9:16AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Dec 14 2018 9:23AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Dec 14 2018 9:23AM باشترکراوە


گشت زانیارییەک دەربارەی مۆبایلی Doogee Mix – کەی ئای تی ئێن\nئەندرۆید 28, ته‌مموز 2017\nگشت زانیارییەک دەربارەی مۆبایلی Doogee Mix\nلە ماوەی ڕابردوودا شەڕی ڕوونما بێ لێوارەکان دەستیپێکرد و کۆمەڵێک مۆبایلی نوێ ڕاگەیەندران کە ڕووی پێشەوەیان بە نزیکەیی هەمووی ڕوونما بوو و لێواریان زۆر کەم بوو وەک Xiaomi Mi Mix و Samsung Galaxy S8 و LG G6، ئەوانە چی هاوبەشیان لەنێواندا هەیە جگە لە تەنکی چوارچێوەی دەوری ڕوونماکانیان؟ ئەوانە بەتەواوی گرانن…\nسەیری Doogee MIX بکەن موبایلێکی ئاست مامناوەندی بێ لێواری بەهێزە لەچاو نرخەکەی، Doogee MIX تەنها لە بەشی خوارەوەی کەمێک لێواری هەیە و کامێڕای سێڵفی و دووگمەی ماڵەوەی لەسەرە، لەکاتێکدا بڵندگۆی دەنگهێنەرەکەی لێوارێکی زۆر تەنکی بۆ دابین کراوە لە سەرەوە، ڕوونمایەکەی 5.5 ئینجە و لە جۆری AMOLEDی کۆمپانیای سامسۆنگە بە ڕوونی ٧٢٠ بە ١٢٨٠ پیکسڵ، ئەمەش بەسە بۆ پێشکەش کردنی ڕوونیەکی جوان و ئاشکرا.\nلە ناوەوەی مۆبایلەکەدا، پڕۆسێسەرێکی ئاست مامناوەند بە پڕۆسەی ١٦ نانۆمەتر بنیات نراوە کە بریتییە لە Mediatek Helio P25، ٨ ناوکی هەیە، ٤ ناوکی خێرا لە جۆری Cortex-A53 بە خێرایی 2.5 GHz و چوار دانەکەی تری وا نەخشێندراون بۆ ئەوەی زیاتر وزەی پاترییەکە بپارێزن لە بەفیڕۆچوون، بەخێرایی 1.6 GHz، هەروەها یەکەی چارەسەری گرافیک لەخۆ دەگرێت لە جۆری Mali-T880. سەرەڕای ئەمانەش تایبەتمەندی جیاکەرەوەی پڕۆسێسەرەکە ئەوەیە کە پشتگیری سیستەمی دوانە هاوێنەیی كامێرا دەکات.\nکامێراکانی پشتەوەی مۆبایلەکە یەکێکیان بە ڕوونی ١٦ مێگاپیکسڵە و هەستەوەرەکەی لە جۆری ISOCELLی سامسۆنگە و ئەوەی تریان بە ڕوونی ٨ مێگاپیکسڵە و یارمەتیدەرە بۆ گرتنی وێنە بە کاریگەری Bokeh(تەڵخکردنی پشتی وێنەکان)،هەرچەندە کامێرای مۆبایلەکە لەچاو نرخەکەیدا ئاستێکی باشی هەیە بەڵام پێشبینی ئەوە مەکە بەم مۆبایلە وێنەی وەک هی مۆبایلە دوانە کامێرا گرانترەکانی وەک ئایفۆن ٧ پڵەس و هواوەی پی ١٠ بگریت، لە ڕووی پێشەوە کامێڕایەکی ٥ مێگاپیکسڵ بوونی هەیە.\nبەکارهێنەران دەتوانن ڕامی ٤ گب یان ٦ گب هەڵبژێرن، و بیرگەی مۆبایلەکە دوو جۆرە ٦٤ گب و ١٢٨ گب، دەرچەی بیرگەی دەرەکی هەیە و پشتگیری دەکات تا ١٢٨ گب، مۆبایلەکە خاوەنی پاترییەکە بە فراوانی ٣٣٨٠ میلی ئەمپێر/کاتژمێر و بە وتەی کۆمپانیاکە پشتگیری بارگاوی کردنەوەی خێرا دەکات و لە ماوەی تەنها ٣٠ خولەکدا بە ڕێژەی ٨٠٪ بارگاوی دەبێتەوە!\nمۆبایلەکە ٣ ڕەنگی هەیە، ڕەنگی ڕەش و دوو جۆری جیاوازی شین، نرخی لە هەرێمی کوردستان ٢٥٠ دۆلارە.\nتاگەکان ئەندرۆید زانیاری مۆبایل


هێرشی چەكدارانی كۆماری ئیسلامی بۆ سەر كۆڵبەران لە شاری سەردەشت – زاگرۆس پۆست\nماڵەوە / کوردستان / هێرشی چەكدارانی كۆماری ئیسلامی بۆ سەر كۆڵبەران لە شاری سەردەشت\nهێرشی چەكدارانی كۆماری ئیسلامی بۆ سەر كۆڵبەران لە شاری سەردەشت\nشه‌ممه 18 تشرینی یه‌كه‌م 2014\tکوردستان, هەواڵ 82 جار خوێنراوه‌ته‌وه\nبە پێی ئەو هەواڵانەی بە زاگرۆس پۆست گەیشتووە، هێزە ئینتزامیەكانی كۆماری ئیسلامی لە سەر سنووری شاری سەردەشت بۆ باشووری كوردستان، كۆڵبەران و كاسبكارانیان داوەتە بەر دەستڕێژی گوللە.\nهێزە ئینتزامیەكان بەرەبەیانی رۆژی پێنجشەممە 24ی رەزبەر لە یەكێك لە هێڵە سنوورییەكای شاری سەردەشتی رۆژهەڵاتی كوردستان بۆ باشووری كوردستان، ژمارەیەكی بەرچاو لە كۆڵبەران و كاسبكارانیان داوەتە بەر دەستڕێژی گووللە.\nدەوترێ هیچكام لەو كاسبكارانە تووشی خەساری گیانی نەبوونە، بەڵام كەلوپەلێكی زۆر و داراییەكی زۆری ئەوان لە لایەن ئەو هێزانە دەستی بەسەردا گیراوە و ژمارەیەك لە ئاژەڵە بارهەڵگرەكانیشیان یان زەوت كراوە یان لە لایەن ئەو هێزانەوە گوللەباران كراون و تێدا چوون.\nدەبێ بوترێ، كەمتر رۆژێك هەیە لە سەر سنوورەكانی رۆژهەڵاتی كوردستان كە كۆڵبەران و كاسبكاران بە مەبەستی دابینكردنی بژیوی ژیانی خۆیان و بنەماڵەكانیان روو دەكەنە ئەو ناوچانە، لە لایەن هێزە چەكدارەكانی كۆماری ئیسلامیەوە نەدرێنە بەر دەستڕێژی گوللە و بەرەوڕووی خەساری گیانی و ماڵی نەبنەوە.\nئەمەش لەحاڵێكدایە، كە خەڵكی كوردستان و بەتایبەت دانیشتووانی ناوچە سنوورییەكان بە هۆی نەبوونی كار و پیشە و لە بەر بێدەرەتانی و دابین نەبوونی بژیوی ژیانیان روو دەكەنە پیشەی نایاسایی و پڕ مەترسی و لە هەمان كاتدا تاقەتپڕوكێنی كۆڵبەری و ئەم كوشت و بڕانەش وەكوو گەمە كردنێك بە ژیان و گیانی ئەو هاوڵاتییانە دێتە ئەژمار.


لە خەندان لایفەوە پێشبینی بورجەکان بۆ ئەمڕۆ 24ی مانگی ئازاری 2019بخوێنەرەوە..\nباشترە زیاتر لەگەڵ هاوپیشەکانت رێکبکەویت، چونکە بەوشێوەیە یارمەتیدەر دەبێت، بۆ ئەوەی هەنگاوی نوێ بنێیت لەرووی پیشەییەوە، لەرووی سۆزداریەوە وازبهێنە لە بیرکردنەوەی سلبی، پەستانی کارکردن کاریگەری سلبی لەسەر تەندروستیت هەیە، هەوڵبدە پشووبدە.\nپرۆژەی نوێ دێتەپێش، بەڵام گرنگە پێشتر خۆتی بۆ ئامادەبکەیت و بەدواداچوونی بۆ بکەیت، خۆشەویستەکەت هەست بە دڵەڕاوکێ دەکات، هەوڵبدە هێور و ئارامی بکەرەوە، ئاگاداری جۆری خواردنەکانت بە، رێگامەدە کێشت زیادبکات.\nهەندێک گرفت کاریگەری دەکاتەسەر بەرهەمەکانت، هەربۆیە باشترە پێداچوونەوە بکەیت و چارەسەری بکەیت، خۆشەویستەکەت غیرەدەکات و ناکۆکی دەکەوێتە نێوانتانەوە، سوود لە پشووی کۆتایی هەفتە ببینە و لە رۆتین خۆت بەدووربگرە.\nهەوڵبدە پێش هەر هەنگاوێک بەتەواوی پێداچوونەوە بۆ کارەکانت بکە، چونکە کاریگەری سلبی لەسەرت هەیە لەرووی پیشەییەوە، باشترە لە هەستەکانت دڵنیابیتەوە، ئەگەر دەتەوێت پەیوەندیەکی پتەو دروست بکەیت لەرووی سۆزداریەوە، راهێنانی وەرزشی سوودی هەیە و فەرامۆشی مەکە.\nمتمانەت بە خۆت هەبێت و بوێرانە هەنگاو بنێ، چونکە ئەم شێوە کارکردنە هاوکاریت دەکات، داهاتوویەکی پرشنگدار بنیادبنێیت، بەهۆی جیاوازی بیروبۆچوونەوە، لەگەڵ خۆشەویستەکەت ناکۆکیتان هەیە، باشترە سەردانی پزیشک بکەیت، ئەگەر هەست بە خراپی تەندروستیت دەکەیت.\nتواناکانت زۆر باشە و دەتوانیت هەنگاوی نوێ بنێیت، بۆ ئەوەی بە ئاسانی بیرۆکەکانت بەدیبهێنیت، ئەم پەیوەندیە نوێیەی لە ئێستادا لە ژیانتدا هەیە، جیاواز دەبێت لە رابردوو، زیاتر پەیوەست دەبیت پێوەی، هەوڵبدە سیستمی خۆراکی تەندروست هەڵبژێرە، خۆت بەدووبگرە لە خواردنی چەور.\nباشترە ژیانت لەرووی پیشەییەوە رێبکخەیتەوە، هاوکات دڵنیابەرەوە لە چۆنێتی کارەکانت، گرنگە بۆچوونی خۆشەویست و هاوڕێکانت بە هەند وەربگریت و پێی توڕە نەبیت، تا بزانن رێزی ئەوان بۆ تۆ جێگای بایەخە، راهێنانی وەرزشی بکە، بۆ ئەوەی دەروونت ئارام بێتەوە.\nرەنگە کەسایەتی نوێ بناسیت و بە گروپ کارەکانت بە ئەنجام بگەیەنیت، ئەمەش باشترین هاوکاریە بۆ ئەوەی بەرەوپێش بچیت، سۆزی تۆ کاریگەری لەسەر خۆشەویستەکەت هەیە و هەندێکجار بێزاردەکات، خواردنەوەی ئاو سوودێکی زۆری هەیە لەرووی تەندروستیەوە.\nلە رۆژانی داهاتوودا چانسی نوێت دەبێت، بۆ ئەوەی کارێکی نوێ ئەنجامبدەیت، بەڵام هەوڵبدە پێشتر بەدواداچوونی باشی بۆ بکەیت، پەیوەندیت لەگەڵ خۆشەویستەکەت زۆرباشە و سۆز و خۆشەویستی کۆتاندەکاتەوە، زیاتر گرنگی بە پێست و جوانی خۆت بدە.\nرووبەرووی بەربەست و قورساییەکان بەرەوە، بەڵام هەرگیز بێ هیوامەبە، زیاتر بایەخ بە خۆشەویستەکەت بدە، لەخۆتەوە هیچ بڕیارێکی سلبی مەدە، ماندوودەبیت، بەڵام بە قورسی وەریمەگرە.\nهەوڵبدە لەگەڵ هەموو لایەنەکان رێکبکەویت و لەرووی پیشەییەوە وێنەیەکی جوانی نیشان بدە، راوێژ بە خۆشەویستەکەت بکە لەهەموو هەنگاوێکدا و داهاتوویەکی پرشنگدار دروستبکە، رەنگە کەمێک هەست بە ماندووبوون و دڵەڕاوکێ بکەیت لەرووی تەندروستیەوە.\nلەخۆتەوە هیچ کارێکی نوێ ئەنجام مەدە، چونکە لە بەرژەوەندی تۆ نییە و کاریگەری لەسەر سەرنجت دەبێت، هەوڵبدە زیاتر بایەخ بە خێزانەکەت بدە، ئاگاداری زۆر مانەوەت بە تا درەنگانێکی شەو.\nئه‌م بابه‌ته 42451 جار خوێنراوه‌ته‌وه


"کازمی دوو داواکاری ئێرانی رەتکردووەتەوە"\nHome›هەواڵ›ڕۆژهەڵاتی ناوەڕاست›“کازمی دوو داواکاری ئێرانی رەتکردووەتەوە”\nکازمی و خامنەئی\nرۆژنامەی عەرەبی لەندەنی بڵاویکردووەتەوە، مستەفا کازمی لە سەردانەکەیدا بۆ تاران دوو داواکاری بەرپرسانی ئەو وڵاتەی رەتکردووەتەوە کە یەکێکیان پەیوەستبووە بە کۆبوونەوەی لەگەڵ فەرماندەی فەیلەقی قودسی ئێراندا.\nبە گوێرەی ئەو رۆژنامەیە، عەلی خامنەیی داوای لە كازمی كردووە، عێراق بە دۆلار پارەی كارەبا و گازی سروشتی ئێران بداتەوە کە عێراق لە ئێرانی دەكڕێت، چونكە ئێران زۆر پێویستی بە دۆلار هەیە بۆ بانكە چینییەكان و مستەفا كازمیش ئەوەی رەتكردووەتەوە و سوور بووە لەسەر ئەوەی پارەكە بە پارەی عێراقی یاخود ئێرانی بدرێت ئەوەش بۆ ئەوەی سزاكانی ئەمریكا پێشێلنەکات.\nرۆژنامەکە لە زاری سەرچاوەیەکی ئاگادارەوە ئەوەی نوسیووە: لە کۆبوونەوەی نێوان سەرۆکوەزیرانی عێراق و رابەری باڵای ئێراندا گرژی دروستبووە بەهۆی ئەوەی ئێران نەیتوانیووە کازمی بە داواکارییەکەی قایلبکات.\nهەر بەپێی رۆژنامەكە كە لە زاری سەرچاوەیەكەوە وەریگرتووە، داواكاری دووەمیش ئەوەبووە، مستەفا كازمی لەگەڵ ئیسماعیل قائانی، فەرماندەی فەیلەقی قودسی ئیراندا کۆببێتەوە بەڵام كازمی ئەو داواكاریەشی رەتكردووەتەوە.\n21ی تەمموز، کازمی سەردانی تارانی کرد و لەگەڵ حەسەن روحانی سەرۆککۆماری ئێران و عەلی خامنەئی رابەری باڵای ئەو وڵاتە و چەند بەرپرسێکی دیکەی ئێراندا کۆبووەوە، لەدوای کۆبوونەوەکەشی لەگەڵ روحانی لە کۆنفرانسێکی رۆژنامەنووسی هاوبەشدا جەختی لە پەیوەندییەکانی نێوان هەردوو وڵاتەکە کردەوە و وتی: “رێگەنادەین خاکی عێراق بۆ هێرشکردنە سەر ئێران بەکاربهێنرێت”.\nكۆبوونه‌وه‌ى یه‌كێتى و پارتى ئه‌مڕۆ به‌ڕێوه‌ناچێت و مه‌كته‌بى سیاسى ئه‌و دوو حزبه ...


پەردە لەسەر پۆستەری فیستیڤاڵی جیهانی فەجر لادرا\nپۆستەری بەشی بیستەمین خولی "بازاڕی نێودەوڵەتیی فیلم" لە سی و پێنجەمین خولی فیستیڤاڵی جیهانی فیلمی فەجر لە شاری تاران پەردەی لەسەر لادرا.\nئەمساڵ لە بەشی بیستەمین خولی "بازاڕی نێودەوڵەتیی فیلم" لە میانەی سی و پێنجەمین خولی فیستیڤاڵی جیهانی فیلمی فەجر، بۆ دانانی 47 ژووری تایبەتی ئێرانی و بیانی بەرنامەی بۆ داڕێژڕاوە. شوێنێکیش بە ناوی "بانکی ڤیدیۆی دیمەنی" بۆ دووبارە بینینەوەی بەرهەمەکانی فیستیڤاڵ و بەرهەمی کۆمپانیاکان پێشبینی کراوە.\nلە بەشی نمایشەکانی بازاڕیشدا 33 فیلم لە سینەمای ئێران کە دەیانەوێت لە بەشی نێودەوڵەتیدا ئامادە بن، بۆ میوانانی بیانی بە ژێرنووسی ئینگلیزی نمایش دەکرێن.\nتا ئێستە زیاتر لە 20 کڕیاری فیلم لە نزیک بە 30 وڵاتی جیهان بۆ بەشداری لە بیستەمین خولی بازاڕی نێودەوڵەتی فیلمی تاران ئامادەیی خۆیان ڕاگەیاندووە، لەم بازاڕە فیلمەدا دوو وۆرکشۆپی فێرکاریش بەڕێوەدەچن.\nسی و پێنجەمین خولی فیستیڤاڵی جیهانی فیلمی فەجر بە بەڕێوەبەری گشتیی سینەماکاری ئێرانی "رەزا میر کەریمی" و بەشداری بەرهەمی وڵاتانی جۆراوجۆری جیهان لە چەندین بەشی جۆراوجۆری پێشبڕکێ و دەرەوەی پێشبڕکێ، لەوانە بەشی "سینەمای سەعادەت" واتە بەشی "پێشبڕکێی نێودەوڵەتی" بۆ فیلمە بڵندە سینەمایی و کورتە فیلمەکان، بەشی دەرەوەی پێشبڕکێی "جیلوەگای شەرق" واتە پانۆڕامای سینەمای ئاسیا و وڵاتانی ئیسلامی، بەشی دەرەوەی پێشبڕکێی "جامی جیهان نەما" واتە فیستیڤاڵی فیستیڤاڵەکان، بەشی دیکۆمێنتاری "ژێر گەورەکردنەوە"، بەشی دەرەوەی پێشبڕکێی "نمایشی تایبەت" واتە چاوخشاندنێک بە فیلمە دیکۆمێنتارییەکانی جیهان، "دارول فونوون" واتە "پەیداکردنی بەهرەمەندان"، کۆڕ و کۆبوونەوە زانکۆیی و وۆرکشۆپی فێرکاری.\nبەشی بیستەمین خولی "بازاڕی نێودەوڵەتی فیلم" لە رۆژانی 21 تا 28ی نیسانی 2017 لە کۆمەڵەی سینەمایی پەردیسی "چارسوو" لە شاری تاران بەڕێوەدەچێت.\nئاریان ته‌حسین 25/03/2017 - 19:17 بڵاوکراوەتەوە لە سینەما


هه‌رچه‌نده بواری گه‌شتكردن بۆ وڵاتانی دونیا بۆ هاوڵاتیانی هه‌ڵگری پاسپۆڕتی عێراقی به‌هه‌رێمی كوردستانیشه‌وه زۆر قورسه به‌تایبه‌ت له كاتێكدا كه هاوڵاتیانی عێراقی خاوه‌نی دووه‌م خراپترین پاسپۆڕتن له جیهاندا له پاش وڵاتی ئه‌فغانستان، به‌ڵام چه‌ند وڵاتێكی كه‌م هه‌یه كه هاوڵاتیانی عێراقی ده‌توانن به‌بێ ڤیزه گه‌شتی بۆ بكه‌ن.\nپاسپۆڕتی عێراقی جگه له‌وه‌ی ته‌نها بۆ چه‌ند وڵاتێكی زۆر كه‌م ده‌توانێت به‌بێ ڤیزه گه‌شتبكات، له‌ڕوی پشتگیریشه‌وه له ئاستی خراپترینه! به‌و پێیه‌ی هاوڵاتیانی عێراقی له ده‌ره‌وه پێشتگیری كونسوڵخانه‌كانیان نییه‌و له كاتی دروستبونی كێشه‌دا كه‌س پشتگیریان لێناكات.\nبه‌ڵام كۆماری توركی قوبرسی باكور یه‌كێكه له‌و وڵاتانه‌ی كه له كاتی سه‌ردانكردندا هه‌ڵگرانی پاسپۆڕتی عێراقی پێویستیان به فیزه نییه‌و ته‌نها پێویسته حجزی هۆتێل و تیكیتی فرۆكه‌ی هه‌ردوو سه‌ریان هه‌بێت.\nكۆماری توركی قوبرسی باكور هه‌رچه‌نده ته‌نها له لایه‌ن وڵاتی توركیاوه به فه‌رمی دانی پێدا نراوه، به‌ڵام وه‌ك وڵاتێكی سه‌ربه‌خۆ مامه‌ڵه ده‌كات و یاسا و ڕێساكانی جیاوازه و له‌و نێوه‌نده‌شدا به‌جیاواز له توركیا هاوڵاتیانی عێراقی پێویستیان به ڤیزه نیه له كاتی سه‌ردانكردندا.\nله قوبرسی باكور یه‌ك فرۆكه‌خانه هه‌یه به ناوی (ئێرجان Ercan Airport ) و له هه‌رێمی كوردستانه‌وه به شێوه‌ی ترانزێت له توركیاوه ده‌توانرێت گه‌شتی بۆ بكرێت.\nئه‌مه‌ش له كاتێكدایه ئه‌م وڵاته به گازینۆ (قومارخانه) كانی به‌ناوبانگه‌و ساڵانه ژماره‌یه‌كی زۆر له سه‌رمایه‌دارانی هه‌رێمی كوردستان به مه‌به‌ستی قوماركردن سه‌ردانی ده‌كه‌ن.\nئه‌م بابه‌ته 5605 جار خوێنراوه‌ته‌وه


نه‌ینه‌وا، 13ی كانونی دوه‌می 2020، چاره‌سه‌ر و چاودێری ته‌ندروستی له ناوه‌ندی حه‌مدانییه فۆتۆ: راگه‌یاندنی ته‌ندروستی نه‌ینه‌وا\nله قه‌یرانی كۆرۆنادا، ژنان و كچانی نه‌ینه‌وا به رۆڵی جۆراوجۆراو هه‌وڵیاندا رێگری له ته‌شه‌نه‌سه‌ندی زیاتری ڤایرۆسه‌كه بكه‌ن و له به‌ره‌نگاربونه‌وه‌ی په‌تاكه‌شدا، توانییان جیاوازی دروستبكه‌ن.\n"له‌گه‌ڵ ده‌ركه‌وتنی یه‌كه‌م توشبوی كۆرۆنادا، هه‌ستم به به‌رپرسیارێتی كرد و نه‌مویست ده‌سته‌وه‌ستان دابنیشم و له ترسی توشبون خۆم به‌دوربگرم، بۆیه بڕیارمدا له به‌شی كه‌ره‌نتینه‌ی نه‌خۆشخانه‌ی به‌تۆلی شاری موسڵ خزمه‌تگوزاریی ته‌ندروستی پێشكه‌شبكه‌م" سرور عه‌بدولكه‌ریم، فه‌رمانبه‌ری ته‌ندروستی وای وت.\nله سه‌ره‌تای بڵاوبونه‌وه‌ی ڤایرۆسی كۆرۆنا له عیراق، له شوباتی 2020دا، ده‌نگۆی جیاواز و ترس له‌نێو هاوڵاتیاندا بڵاوبۆوه، وه‌ك ئه‌وه‌ی ڤایرۆسه‌كه زۆرینه‌ی توشبوان ده‌كوژێت یان ئه‌وه‌ی بڵاوبونه‌وه‌ی په‌تاكه پیلانێكی سیاسییه و له بنه‌ڕه‌تدا هیچ ڤایرۆسێك بونی نییه.\nسرور عه‌بدولكه‌ریم پاڵپشتی ده‌رونی پێشكه‌ش به توشبوان ده‌كرد، تا بڕوا به ده‌نگۆ و پڕوپاگه‌نده نه‌كه‌ن، به‌وپێیه‌ی ڤایرۆسه‌كه وه‌ك هه‌ر نه‌خۆشییه‌كی دیكه‌یه و ته‌نیا پێویستیان به كات و ئارامگرتن و هه‌ندێك ده‌رمان هه‌یه، بۆ ئه‌وه‌ی په‌تاكه تێپه‌ڕێنن.\nله‌گه‌ڵ زیادبونی ژماره‌ی توشبوانی كۆرۆنادا، ئه‌و پێیوابوو ته‌نیا ئاماده‌بونی له شوێنی كه‌ره‌نتینه‌دا به‌س نییه، به‌ڵكو ده‌بێت زیاتر بكات، چونكه نه‌خۆشییه‌كه "تونده و خێرا بڵاوده‌بێته‌وه" سرور بۆ (كه‌ركوك ناو) واده‌ڵێت.\nدوابه‌دوای بڵاوبونه‌وه‌ی زانیاری ناڕاست ده‌رباره‌ی ڤایرۆسه‌كه له تۆڕه كۆمه‌ڵایه‌تییه‌كاندا، سرور عه‌بدولكه‌ریم بڕیاریدا له‌نێو به‌شی كه‌ره‌نتینه‌ی نه‌خۆشخانه‌وه ڤیدیۆ تۆماربكات و به زانیاری دروسته‌وه سه‌باره‌ت به كۆرۆنا بڵاویبكاته‌وه، تا راستییه‌كان وه‌ك ئه‌وه‌ی هه‌یه به خه‌ڵك بگات.\nیه‌كێك له‌و ڤیدیۆیانه‌ی سرور عه‌بدولكه‌ریم له‌كاتی بڵاوبونه‌وه‌ی كۆرۆنادا دروستیكردووه\nره‌یان غانم، پزیشك له فه‌رمانگه‌ی ته‌ندروستی نه‌ینه‌وا به (كه‌ركوك ناو)ی وت "زۆرێك له‌و ژنه چالاكوانانه‌ی به چڕی هاوكاری كه‌سانی دیكه‌یان ده‌كرد تا به ئاسانی بارودۆخه‌كه تێپه‌ڕێنن خۆیان توشی كۆرۆنا بون".\nئه‌و ده‌ڵێت كه‌می خزمه‌تگوزاری و پێداویستییه ته‌ندروستییه‌كان له نه‌خۆشخانه‌كاندا، وایكرد فشاری زیاتر له‌سه‌ر فه‌رمانبه‌ری ته‌ندروستی و په‌رستیاره‌كان دروستبێت، له نێویاندا ژنان، كه مه‌ترسییه‌كه له‌سه‌ریان گه‌یشته دوو هێنده به‌هۆی "كه‌می رێكاره‌كانی خۆپارێزییه‌وه".\nچه‌ندین فه‌رمانبه‌ری ته‌ندروستی له نێویاندا ژنان توشی كۆرۆنا بون به‌ڵام ته‌ندروستی نه‌ینه‌وا تائێستا هیچ ئامارێكی له‌سه‌ر ژماره‌یان بڵاونه‌كردۆته‌وه.\n"له‌گه‌ڵ بڵاوبونه‌وه‌ی ڤایرۆسی كۆرۆنا و سه‌پاندنی قه‌ده‌غه‌ی هاتوچۆدا، ژنان به‌رپرسیارێتی گه‌وره‌تریان هه‌ڵگرت و روبه‌ڕوی سه‌ختی بونه‌وه، چونكه له یه‌ككاتدا كاریان ده‌كرد و ئه‌ركی ماڵه‌وه و په‌روه‌رده‌كردنی منداڵه‌كانیشیان له ئه‌ستۆدا بوو" ئه‌لحان محه‌مه‌د سه‌عید، سه‌رپه‌رشتیاری په‌روه‌رده‌یی وای وت.\nئه‌و بۆ (كه‌ركوك ناو)ی رونكرده‌وه "له‌كاتی قه‌ده‌غه‌ی هاتوچۆدا سه‌رنجم زیاتر له‌سه‌ر خوێندن و فێربونی ئه‌لیكترۆنی بوو، له تۆڕه كۆمه‌ڵایه‌تییه‌كاندا بۆ هه‌ر مامۆستایه‌ك گروپی تایبه‌تمان دروستكرد تا به ئاسانی په‌یوه‌ندی به خوێندكاره‌كانیانه‌وه بكه‌ن و له‌و رێگه‌یه‌وه ئه‌ركه‌كانیان ئه‌نجامبده‌ن".\nئه‌لحان محه‌مه‌د به‌رده‌وام ئاگاداری گۆڕانكارییه‌كان بووه و بۆ خوێندكاره‌كانی بڵاوكردۆته‌وه، له نێویاندا رێنماییه‌كانی په‌روه‌رده ده‌رباره‌ی كه‌مكردنه‌وه یان لابردنی هه‌ر به‌شێكی پرۆگرامه‌كانی خوێندن، له‌گه‌ڵ ئه‌وه‌شدا هاوكاریكردنی كچه‌كه‌ی بۆ ته‌واوكردنی خوێندنه‌كه‌ی له‌بیر نه‌كرد، كه له پۆلی یه‌كه‌می بنه‌ڕه‌تییه.\nدوای هه‌ڵگرتنی قه‌ده‌غه‌ی هاتوچۆ و ورده‌ورده گه‌ڕانه‌وه‌ی ژیانی ئاسایی، ئه‌و ژنه له هاوكاریكردنی خوێندكاران بۆ ته‌واوكردنی خوێندنه‌كه‌یان سارد نه‌بۆوه و وازیشی نه‌ھێنا.\n"به ته‌حه‌دی زۆردا تێپه‌ڕین، پێداگریمان له‌سه‌ر سه‌ركه‌وتن ده‌كرد و به راستیش خوێندكاره‌كان توانییان ئه‌نجامی گونجاو به‌ده‌ستبهێنن به تایبه‌ت له پۆلی شه‌شه‌م كه ساڵه‌كه‌یان نه‌فه‌وتا، ئه‌وه‌ش به‌رهه‌می ره‌نجی هه‌موو مامۆستا و وانه‌بێژان بوو" به‌وته‌ی ئه‌لحان محه‌مه‌د سه‌عید.\nئه‌لحان محه‌مه‌د سه‌عید سه‌رپه‌رشتیاری په‌روه‌رده‌یی\nسه‌عد وه‌زان، ئه‌ندامی لیژنه‌ی شانه‌ی قه‌یران له نه‌ینه‌وا به (كه‌ركوك ناو)ی وت "رۆڵی ژنان له به‌ره‌نگاربونه‌وه‌ی كۆرۆنادا جۆراوجۆر بوو، به‌شداری كاریگه‌ریان هه‌بوو له چاودێری توشبوان و گه‌یاندنی هاوكارییه‌كاندا، وه‌ك سه‌به‌ته‌ی خۆراك و دابه‌شكردنی ده‌رمان به‌سه‌ر ئه‌وانه‌ی نه‌خۆشی درێژخایه‌نیان هه‌یه له‌گه‌ڵ به‌ڕێوه‌بردنی هه‌ڵمه‌ته‌كانی هۆشیاریدا".\nهه‌روه‌ها نمونه‌ی یه‌كێك له چالاكوانانی هێنایه‌وه كه شوێنێكی كرده‌وه بۆ دورین و به‌رهه‌مهێنانی ده‌مامك و دابه‌شكردنی به‌سه‌ر نه‌خۆشخانه‌كاندا به‌نرخێكی هه‌رزان، جگه له‌وه‌ی به‌شێكیانی له‌رێی تیمه خۆبه‌خشه‌كانه‌وه بێبه‌رانبه‌ر به‌سه‌ر هاوڵاتیاندا دابه‌شده‌كرد.\nئه‌و شوێنی به‌رگدورییه له شاری موسڵ، له‌یلا به‌رزنجی كردیه‌وه و به دورینی ده‌مامك، رۆڵیان هه‌بوو له به‌ره‌نگاربونه‌وه‌ی كۆرۆنا و له هه‌مانكاتدا ده‌رفه‌تی كاركردنیان بۆ ژنانی دیكه ره‌خساند، بێبه‌رانبه‌ریش ده‌مامكیان بۆ فه‌رمانگه‌ی ته‌ندروستی و هێزه ئه‌منییه‌كان دابینكرد.\nله مانگی ئاداری ساڵی رابردودا، دوای گه‌یشتنی كۆرۆنا به موسڵ و سه‌پاندنی قه‌ده‌غه‌ی هاتوچۆ، زیانی زۆر به‌ر بژێوی هاوڵاتیان كه‌وت به‌هۆی داخستنی دوكان و بازاڕه‌كانه‌وه.\nنه‌ینه‌وا، نیسانی 2020، شوێنكاری دورینی جلوبه‌رگ و به‌رهه‌مهێنانی ده‌مامك له موسڵ\nهه‌روه‌ها دالیا مه‌عماری له موسڵ، تیمێكی خۆبه‌خشی پێكهێنا و له كاتی قه‌ده‌غه‌ی هاتوچۆدا، به كۆكردنه‌وه‌ی هاوكاری و خێر توانییان زیاتر له سێ هه‌زار و 80 سه‌به‌ته‌ی خۆراك به‌سه‌ر خێزانی كه‌مده‌رامه‌تدا دابه‌شبكه‌ن.\nهه‌ر ئه‌و ئافره‌ته تۆڕێكی خێرخوازی له مامۆستایانی زانكۆ و كه‌سانی خێرخواز پێكهێنا تا تێچوی چالاكییه‌كانیان دابینكه‌ن و چه‌ند چالاكییه‌كیشیان له‌گه‌ڵ وه‌زاره‌تی كۆچ و كۆچبه‌رانیشدا ئه‌نجامدا.\nحكومه‌تی فیدراڵی عیراق بۆ خۆپارێزی و رێگری له بڵاوبونه‌وه‌ی زیاتری كۆرۆنا له مانگی شوباته‌وه تا چاره‌كی كۆتایی 2020 قه‌ده‌غه‌ی هاتوچۆی سه‌پاند.\nژماره‌ی توشبوانی كۆرۆنا له عیراق گه‌یشتۆته زیاتر له 600 هه‌زار كه‌س، له‌و ژماره‌یه زیاتر له 560 هه‌زار كه‌س چاكبونه‌ته‌وه، نزیكه‌ی 13 هه‌زار هاوڵاتی هه‌ڵگری ڤایرۆسه‌كه‌ش گیانیانله‌ده‌ستداوه.


ڤیدیۆ: هالاند لاسایی کریستیانۆ ڕۆناڵدۆ دەکاتەوە – یاریگانێت\nدەستپێك/ئه‌وروپا/ڤیدیۆ: هالاند لاسایی کریستیانۆ ڕۆناڵدۆ دەکاتەوە\nڤیدیۆ: هالاند لاسایی کریستیانۆ ڕۆناڵدۆ دەکاتەوە\nیاریگا- ئێرلینگ هالاندی گۆڵکاری لاو، تا دێت زیاتر تواناکانی خۆی پیشانی جیهان دەدات، لەگەڵ یانە نوێیەکەشیدا، شەوی ڕابردوو توانی دیسانەوە لە چامپیۆنزلیگ خۆی بسەلمێنێت و ئەم جارە پاریس سانت ژێرمان بکات بە نێچیری خۆی.\nڤیدیۆیەکی هێرشبەرە سویسراییەکە پێگە جیاوازەکانی سۆشیاڵ میدیای تەنیوە، کە کاتەکەی دەگەڕێتەوە بۆ مەشق کردنی پێش ڕووبەڕوو بوونەوەکەی پی ئێس جی، تێیدا هالاند لاسایی شێوازی ئاهەنگگێڕانی کریستیانۆ ڕۆناڵدۆ دەکات.\nErling Haaland doing his best @Cristiano Ronaldo impression 🕺 pic.twitter.com/cgDaU714m8\n— sntv (@sntvstory) February 17, 2020\nناوبراو یەکێکە لەو لاوانەی ڕۆناڵدۆ بە سرووش پێدەری خۆی دەزانێت. پێشتریش باوکی یاریزانەکە ئەوەی درکاندبوو کە هالاند تەنانەت لە ژمە خواردنەکانیشدا هەوڵ دەدات پێڕەوی هەمان ڕژێمی خۆراکیی ئەفسانە پورتوگالییەکە بکات.\nبەو دوو گۆڵەی کە شکستیان بە پاریسییەکان هێنا2-1, هالانی تەمەن 21 ساڵان، بە تۆمارکردنی 10 گۆڵ، پێشەنگی گۆڵکارانی ئەم وەرزەی چامپیۆنزلیگە.\nئێرلینگ هالاند بروسیا دۆتمۆند کریستیانۆ ڕۆناڵدۆ


2022.05.28 - 17:42\nیەحیا ئیسحاق، سەرۆکی ژووری بازرگانیی هاوبەشی ئێران و عێراق پێشبینی دەکات ڕێژەی هاوردەکردنی کاڵای سەرەتایی ئێرانی لەلایەن عێراقەوە بگاتە یەک ملیار و 500 ملیۆن دۆلار، لەکاتێکدا ئەو ڕێژەیە نزیکەی 400 ملیۆن دۆلار بووە.\nیەحیا ئیسحاق بە ئاژانسی هەواڵیی "فارس"ی ئێرانی (28ی ئایاری 2022) ڕاگەیاند کە بەهۆی "لابردنی ئاستەنگ و ڕێکارەکانی ڕووبەڕووبوونەوەی کۆرۆنا، دۆخی ئاڵوگۆڕی بازرگانیی نێوان کۆماری ئیسلامیی ئێران و عێراقی باشتر بووە."\nئەو بەرپرسە وتیشی، "لە بواری كارەبا و وزەدا ڕێككەوتنی باشمان كردووە، هەروەها ڕێككەوتنیش كراوە سەبارەت بەو قەرزانەی كە عێراق لەسەریەتی، بەو پێیەی بەڵێندەران لە كۆمپانیا عێراقییەكان پابەندبوونەكانیان لەو بارەیەوە جێبەجێ كردووە."\nلە درێژەی قسەکانیدا وتی، "بەهای هەناردەی ئێران بۆ عێراق ساڵی رابردوو نۆ ملیار دۆلار بووە، بەڵام لە سەرەتای ئەمساڵەوە پێشکەوتنێکی باش لەو هەناردەکردنانەدا بەدیهاتووە، بەڵام دەبێت چاوەڕێی ئەو ئامارە گومرگیانە بین کە لە داهاتوودا بڵاودەبێتەوە".\nناوبراو ئاماژەی بە پەیوەندییە باشەکانی باڵیۆزی نوێی ئێران لە عێراق لەگەڵ بەرپرسانی عێراق کرد و گەشبینی خۆی دەربڕی کە ئەمە دەبێتە هۆی دروستبوونی پەیوەندیی سیاسی و ئابووری باشتر لەگەڵ عێراق.\nنرخی تمەنی ئێرانی لە نزمترین ئاستەکانیدایە\n2022.06.13 - 10:20\nدووەم کارمەندی هێزی بۆشایی ئاسمانیی ئێرانی کوژرا\n2022.06.13 - 09:15\nنرخی تمەنی ئێرانی شکانێکی پێوانەیی تۆمار کرد\n2022.06.12 - 10:18\nپێشبینییەکی مژدەبەخش بۆ کەشوهەوای ئەم هەفتەیە\n2022.06.11 - 23:17\nپێشبینی بۆ کورسی لایەنەکان لە هەڵبژاردنى پەرلەمانى کوردستاندا\n2022.06.08 - 17:22\nپێشبینیی بارانبارین لە سلێمانی دەکرێت\n2022.06.07 - 08:48


ئەرتەشی ئێران هەڵویستەکانی ترەمپ دژ بە سپای پاسدارانی ئیدانە کرد - SAHAR KURDISH (Sorani)\nئەرتەشی ئێران هەڵویستەکانی ترەمپ دژ بە سپای پاسدارانی ئیدانە کرد\nئەرتەشی کۆماری ئیسلامیی ئێران لە بەیاننامەیەکدا هەڵوێست و لێدوانەکانی دۆناڵد ترەمپ" ی سەرۆک کۆماری ئەمریکا دژ بە سپای پاسدارانی ئینقلابی ئیسلامیی ئێرانی ئیدانە کرد.\nئەرتەشی کۆماری ئیسلامیی ئێران شەوی هەینی لەم بەیاننامەیەدا سوکایەتی کردن بە سپای پاسدارانی ئینقلابی ئیسلامی ئێرانی بە سووکایەتی کران بە سەرجەم سیستەمی حکومەتی کۆماری ئیسلامیی ئێران زانی و جەختی کرد لە سەر یەکێتی و یەکپارچەیی هێزە چەکدارەکان بەتایبەت ئەرتەش و سپای پاسداران وەکوو هێزێکی یەکگرتوو\nئەرتەشی کۆماری ئیسلامیی ئێران رایگەیاند ؛ ئەگەر هەوڵ و تێکۆشانی هێزە چەکدارەکان بەتایبەت سپای پاسداران نەبوایا، شاڵاوی تیرۆریزم ئەمڕۆکە هەموو وڵاتانی ناوچەکەی گرتبوویەوە.\nئەرتەشی ئێران پێی داگرت؛ ئەرتەش و سپای پاسدارانی ئینقلابی ئیسلامی یەکدەنگ و یەکئاراستە، بەرگری لە ئارمانجە بەرزەکانی نزامی پیرۆزی کۆماری ئیسلامی ئێران دەکەن.\nبە پێی ڕاگەیاندنی کۆشکی سپی، "ترەمپ" بڕیارە ڕۆژی هەینی سەبارەت بە بەرنامەی تۆکمەی هەنگاوی هاوبەش و " ستراتژیی نوێی ئەمریکا بەرامبەر بە ئێران " وتارێک ئاراستە بکات.\nبە پێی ستراتژیی هێرشبەرانەی نوێی واشینگتۆن دژ بە ئێران، دەوڵەتی ئەمریکا هاوکاریی کۆنگرێسی ئەم وڵاتە دەکات بۆ زیاتر کردنی زەخت و گوشارەکانی سەر کۆماری ئیسلامیی ئێران لەوان وەبن گوشار نانی زیاتری سپای پاسدارانی ئینقلابی ئیسلامیی ئێران.\nترەمپ پێشتریش دژ بە سپای پاسداران هەڵوێستی توندی نیشان دابوو.\nسپای پاسدارانی ئینقلابی ئیسلامیی ئێران لە خەباتی دژ بە تیرۆریستانی داکۆکی کراو لە لایەن ئەمریکاوە لە سووریا و ئێراق دەوری سەرەکی دەگێڕێ. سپای پاسداران لە خەباتی دژ بە گرووپە تەکفیری- تیرۆریستییەکانی نێو ئێراق و سووریا بە داخوازی فەرمیی ئەم وڵاتانە، یارمەتی ڕاوێژکاری دەخاتە بەردەستی هێزە سەربازییەکانیانەوە. ئەوەش بە هیچ لەونێ دڵخوازی ترەمپ نییە.\nقەیران لە سووریا لە ساڵی ٢٠١١ـەوە و لە ئێراقدا لە ساڵی ٢٠١٤ـەوە بە پەلاماری بەربڵاوی تیرۆریستانی داکۆکی لێکراوە لە لایەن ئەمریکاوە بۆ گۆڕینی هاوکێشەکانی ناوچە بە سوودی ڕژێمی زایۆنی دەست پێ بووە. هێزە سووری و ئێراقییەکان بە یارمەتیی هێزەکانی بەرەی خۆڕاگری لە ماوەی چەن مانگی ڕابردوودا توانیویانە زەبرێکی قورس لە تیرۆریستان بدەن.\nOct 13, 2017 11:52 Asia/Tehran\nئیدانە کرانی کردەوەی دژە ئێرانی سەرۆک کۆماری ئەمریکا لە دیمەشق\nکاردانەوەی سووریا بە کردەی دژەئێرانیی سەرۆک کۆماری ئەمریکا\nخەڕرازی: ترامپ دەبێ بەر لەهەرشتێک وادەوبەڵینەکانی دەوڵەتەکانی پێشووی ئەمریکا جێ بەجێ بکات\nئاڵای هاوبەشی دوو کۆریا لە یارییە ئاسیاییەکانی جاکارتا\nپێداگریی رەجەب تەییب ئەردۆغان لەسەر بەچۆکدانەهاتنی تورکیا لەهەمبەر هەڕەشەو گوڕەشەی ئەمریکا\nجەژنی مۆسیقای کوردی و نەریتی بەڕێوە دەچێت\nهەڵبژێردرانی عومران خان وەکوو سەرۆک وەزیرانی نوێی پاکستان\nهاوخەمیی دەربڕینی ئێران لەگەڵ حکومەت وگەلی هیندستان\nساڵڕۆژی هاتنی ئازادەکان بۆ وڵات؛ " ئازادە"، هیمای خۆڕاگری و سەرفەرازی\nدۆلار ئامرازی دانوستانی ئابووریە یاخود نواندنی دەسەڵاتی سیاسی؟\nڕۆژی خۆڕاگری ئیسلامی پیرۆز بێ\nنەیارەتیی بریتانیا لەگەڵ داخوازیی دژە ئێرانیی ئەمریکا\nعەممار حەکیم: سیاسەتی بایکۆت کردن جێگای قەبووڵ نییە\nناڕەزامەندی دەربڕینی کۆماری ئیسلامیی ئێران بەرامبەر بە کردەوەی پۆلیسی ئاسایشتی فڕگەی تفلیسی گورجستان\nسووتاندنی دۆلار، کاردانەوەی تورکەکان بۆ بایکۆتەکانی ئەمریکا\nئەکتەری بەناوبانگی سینەمای ئێران کۆچی دوایی کرد\nچوونەسەری چوار هێندەیی دەرکرانی ڤیزا بۆ شارومەندانی کوردی ئێراقی لە کۆنسولخانەی ئێران لە سلێمانی


راپرسی: له‌سه‌دا 86ی عیراقییه‌كان ده‌نگده‌ده‌ن\nراپرسییه‌ك كه سه‌نته‌ری زانیاری بۆ لێكۆڵینه‌وه‌و په‌ره‌پێدان و رێكخراوی ته‌موز بۆ گه‌شه‌پێدانی كۆمه‌ڵایه‌تی ئه‌نجامیانداوه،\nبزانه ئه‌م كچه ده‌مانچه‌یه‌كی دزراوی له‌كوێیدا شاردۆته‌وه\nنیسان 27\tبڵاوکراوەتەوە لەلایەن ئەحمەد محمد\nپاش ئه‌وه‌ی پۆلیس بۆی ده‌ركه‌وت ده‌مانچه‌یه‌كی دزراوی له‌زێیدا شاردووه‌ته‌وه، كچێكی هه‌رزه‌كار زیندانی ده‌كرێت.\nسه‌باره‌ت به 5 سه‌رۆكه زیندووه‌كه‌ی ئه‌مه‌ریكا\nتائێستا 44 سه‌رۆك حوكمی ویلایه‌ته یه‌كگرتووه‌كانی ئه‌مه‌ریكایان كردووه. ئێستا له‌و 44 سه‌رۆكه ته‌نها پێنجیان له‌ژیاندا ماون.\nئه‌مانه‌ی خواره‌وه چه‌ند زانیارییه‌كن سه‌باره‌ت به‌و پێنج سه‌رۆكه.\nسه‌رۆكی روسیا به‌دوای مێرددا ده‌گه‌ڕێ\nنیسان 20\tبڵاوکراوەتەوە لەلایەن ئەحمەد محمد\nڕۆژی پێنجشه‌ممه‌ی ڕابردوو سه‌رۆكی روسیا ڤلادمیر پۆتین رایگه‌یاند، پێش ئه‌وه‌ی بیر له‌دۆزینه‌وه‌ی كه‌سێكی تر بكاته‌وه بۆ ئه‌وه‌ی ببێته هاوسه‌ری، سه‌ره‌تا پێویسته مێردێك بۆ هاوسه‌ری پێشوی بدۆزێته‌وه.\nپیاوی زەینی كوردستان و پیاوی زەینی فەڕەنسا كۆنفرانسێكیان لە پاریس ساز كرد\nدكتۆر محەمەد سەیدا كەسایەتیی ناسراوی كورد و پیاوی بەرجەستەی زەینی ئێران بە هاوڕێیەتی لەگەڵ وینسێنت دێلۆرمێل Vincent Delourmel پیاوی زەینی فەڕەنسا كۆنفرانسێكی هاوبەشیان لە هۆتیل كۆنكۆردی شاری پاریس ساز كرد.\nکچی ئێران حەز دەکەن شوو بە کوری کورد بکەن، بزانە بۆ چی..؟\nبەهۆكاری ئەوەی كوڕانی هەرێمی كوردستان ، لە پرۆسەی هاوسەرگیری ماڵ بۆ هاوسەرەكانیان دادەنێن ، كچەی ئێرانیەكان حەز دەكەن ، لە هەرێمی كوردستان شوبكەن.


مەسعود بارزانی و نێچیرڤان پێچەوانەی یەکتر قسە لەبارەی پێکهێنانی حکومەتەوە دەکەن\nمەسعود بارزانی و نێچیرڤان بارزانی\n4185 جار خوێندراوەتەوە\nلە مەراسیمی كردنەوەی پێشانگای نێودەوڵەتیی كتێبدا لە سەرەتای مانگی نیسان مەسعود بارزانی سەرۆكی پارتی دیموكراتی كوردستان هەڕەشەی ئەوەی كرد چیتر یەك چركە لەسەر كەس ناوەستن بۆ پێكهێنانی حكومەت و، بەوە پاساوی بۆ ئەم قسەیەش هێنایەوە كە كاتی پێویست دراوە بە سەرجەم لایەنەكان.\nسێ هەفتە لە پاش ئەم هەڕەشەیە نێچیرڤان بارزانی سەرۆكی حكومەتی كاربەڕێكەر و برازای بارزانی جەختیكردەوە دواكەوتنی پێكهێنانی حكومەت كارێكی ئاساییە و لەپێناو سەقامگیریی كوردستانە.\nئەم دوو لێدوانە پێچەوانەی مام و برازا بەدوای ئەوەدا هاتن كە گفتوگۆكانی پێكهێنانی حكومەت گەشتنە تونێلێكی داخراو، بەهۆی ململانێی گۆڕان و یەكێتی و پارتییەوە لەسەر چۆنێتی دابەشكردنی پۆستە سیادییەكان لە پاش نزیكەی حەوت مانگ لە بەڕێوەچوونی هەڵبژاردن، هێشتا كەس نازانێت كابینەی نۆیەمی حكومەتی هەرێم كەی پێكدێت؟\nبەپێی هەندێك لە ئاماژە و لێدوانەكان بارزانی پەلەیەتی بە زوویی مەسروری كوڕی لەسەر كابینەی نوێ بخاتەڕێ، بەتایبەت كە یەكەم ئەزموونی ئەوە لە سەرۆكایەتیی حكومەتدا، هەر لەبەر ئەمەش ئاستی هەڕەشەكانی لە پێشانگای كتێبدا بەرزكردەوە، بە پێچەوانەی ئەم حاڵەتەشەوە نێچیرڤان بارزانی كە خۆی وەك دەوڵەتمەدار دەناسێنێت، پەلەی نییە لەوەی لەلایەك ئامۆزاكەی جێگەی بگرێتەوە، لەلاكەی تریش بەبێ مسۆگەركردنی پێگەیەكی بەهێز بۆ خۆی دەستبەرداری پۆستەكەی لە سەرۆكایەتیی حكومەت ببێت.\nزانیارییەكانی پەیوەیست بە گفتوگۆكان ئەوە دەخەنەڕوو، دواكەوتنی پێكهێنانی حكومەت بۆ زیاتر لە ٢٠٠ ڕۆژ، بە پلەی یەكەم لەسەر زیادكردنی جێگرێكە بۆ سەرۆكی هەرێم لەگەڵ چۆنێتی دابەشكردنی پۆستی وەزارەتەكانی دارایی و پێشمەرگە و ناوخۆ لە نێوان لایەنە براوەكان، لە هیچ یەكێك لە دانوستانەكانیشدا كێشەی بەرنامەی حكومەت یان هەنگاوەكانی پاش پێكهێنانی كابینەی نوێ و چۆنێتی چارەسەركردنی كێشە و قەیرانەكان جێگەی مشتومڕ و گفتوگۆ نەبووە، بە پێچەوانەی ئەوەی لە ڕووكەشدا دەوترێت ناكۆكییەكان دەگەڕێنەوە بۆ شەراكەت و چاكسازیی لە حكومڕانی.\nپارتی كە خاوەن دەستپێشخەریی پێكهێنانی حكومەتە، لە ماوەی پێشوودا هەندێك پۆست و ناونیشانی لە كابینەی داهاتوودا زیادكرد بۆ ڕازیكردنی یەكێتی و گۆڕان، بەڵام بەهۆی ئەوەی ئەمجارە لەناو هێزە براوەكاندا خوازیارانی پۆست و باڵە ڕكابەرەكان زیاترن لە جاران، ئەو هەنگاوانەش نەیانتوانی گرێكوێرەی كابینەی نوێ بكەنەوە.\nدواكەوتنی حكومەتی هەرێم تا ئاستێكی بێ پێشینە لەكاتێكدایە كە جوڵەی بازاڕ و زۆر پرسی پەیوەست بە پەیوەندیی بەغدا و هەرێم چاوەڕوانی یەكلاییکردنەوە دەكەن، لە پێش هەموویانەوە مەسەلەی مامەڵەكردن لەگەڵ بەشە بودجەی هەرێمی كوردستان، بەڵام وەك دیارە حیزبە براوەكان لەبری خەمە ڕۆژانەییەكانی هاوڵاتییان و خەڵك، تەنها چۆنێتی دابەشكردنی پۆستەكان و ڕازیكردنی باڵ و بنەماڵە سیاسییەكانیان لا لەپێشترە و هەر بەم هۆیەشەوە هەرێم ڕیكۆردی بەغدا و بەیروتیشی شكاند بۆ پێكهێنانی حكومەت.


لە رۆژئاوای كوردستان 120 ژن شەهید بوون\nناوەندێكی تۆماركردنی بەڵگەنامەكان لە رۆژئاوای كوردستان رایدەگەیەنێت توركیا زیاتر لە 100 ژنی شەهید كردوەو چەندینی تریشی دەستگیركردوە.\nناوەندی تۆماركردن و بەدۆكیۆمێنتكردنی پێشێلكارییەكان لەباكوری سوریا لە راگەیەنراوێكیدا كە وێنەیەكی گەیشتوەتە PUKmedia، ئاماژەی بەشەهیدبوونی ئەو كەسانە كردوە كە لەكانی هێرشەكانی توركیا بۆ سەر عەفرین تۆماریانكردوە، لەوبارەیەوە رایگەیاند: لەكاتی دەستپێكردنی هێرشەكانی توركیاوە بۆ سەر عەفرین و ناوچەكانی تری رۆژئاوای كوردستان تا ئێستا 120 ژن شەهدی بوون و 420ی تریش بریندار بوون.\nراگەیەنراوەكە بەبۆنەی رۆژی جیهانی توندوتیژی دژ بەژنانە كە هەموو ساڵێك لە 25ی تشرینی دووەمدا یادی دەكرێتەوە، دەشڵێت: لەلایەن هێزەكانی توركیاوە لەسەر سنور 56 ژن كە بەهۆی شەڕو ئاڵۆزییەكانەوە ویستویانە بگەنە ئەو وڵاتە شەهید كراون، هەروەها 83ی مێردمنداڵی خوار تەمەن 14 ساڵانیشیان شەهید كردوە.\nلەبەشێكی تری راگەیەنراوەكەدا ئەوەش هاتووە:هێ.ەكانی توركیاو گروپە هاوپەیمانەكانی لە مانگی ئاداری 2018ەوە 270 ژنیان دەستگیركردوەو تائێستا چارەنوسی نیوەیان نادیارە، تەنها لەماوەی ئەم مانگەشدا 12 ژنیان دەستگیركردوە.\nپارتی پیرۆزبایی ساڵیادی دامەزراندن لەیەكێتی دەكات\nد. یاد نه‌قشبه‌ندی: توشبوویه‌كی ڤایرۆسی كۆرۆنا له سلێمانی باری ته‌ندروستی ناجێگیره\nد. یاد نه‌قشبه‌ندی: 30 توشبووی ڤایرۆسی كۆرۆنا له سلێمانی باری ته‌ندروستییان ناجێگیره


دواكه‌وتنى مووچه چی لەبازاڕ کردووە؟\nهەواڵ / ئابوری :: 08/01/2018 :: 283 جار بینراوە\nبەردەوامی دواکەوتنی موچەو درێژەکێشانی قەیرانی دارایی لە ھەرێمی کوردستاندا چالاكى بازرگانى و بازاڕی سست بووه و فرۆشیارانیش ھیوایان بەباشبونی ڕەوشەکەیە.\nئەکرەم سوارە، خاوەنی فرۆشگاى دانوێڵه لە سلێمانی بەدواڕۆژی وت"بازاڕ و کەسابەتی ئێمە لەگەڵ گیرفانی خەڵکدایە، ھەرکاتێک ئەوکەسەی دێتە بازاڕ، پارەی پێبێت، ئەوا شمەک دەکڕێت و پارە خەرج دەکات و ئێمەش بازاڕمان باش دەبێت".\nوتیشی "لەئێستادا بازاڕمان خراپە ڕۆژانە بایی ١٠٠ ھەزار دینار ئەگەر بفرۆشین، لەکاتێکدا پێش قەیرانەکە ڕۆژانە بایی ٣٠٠ ھەزار دینار کاڵامان دەفرۆشت، بۆیە گەر حکومەت پارەنەدات بەموچەخۆران و خەڵک پارەی پێ نەبێت، ئەوا کاری ئێمە خراپتر دەبێت ".\nسۆران غەفور، بەڕێوەبەری چاودێری بازرگانی سلێمانی بۆ دواڕۆژ ده‌ڵێت "بەردەوامی قەیرانی دارایی و بێ موچەی کاری کردۆتە سەر بازاڕ و بازرگانی بازاڕ بەجارێک پەکی کەوتووە لەبەرئەوەی ھاوڵاتیان پارەیان پێ نییە".\nجه‌ختیشیكرده‌وه "کاری بازاڕ پەیوەستە بە باشبوونی ڕەوشی موچەخۆران ھەرکاتێک موچەبدرێت و دوانەکەوێت، ئەوا بازاڕ جوڵەی باشتر بەخۆیەوە دەبینێت، بەڵام لەئێستادا نازانرێت چۆن ڕەوشەکە باشدەکرێت".\nجەبار محەمەد، بازرگان لەشاری سلێمانی بەدواڕۆژی ڕاگەیاند" ماوەیەکە بازاڕی شاری سلێمانی سست و لاوازبووه و فرۆش زۆر دابەزیوە، ئەوکەسانەی به شت له ئێمه ده‌كڕن ،\nپێمان دەڵێن، بەھۆی نەبونى پارە لای ھاوڵاتیان، كاڵاوشمه‌ك نافرۆشرێت ".\nڕاشیگەیاند" ئێمەش وەک کاری بازرگانی ھێنانی كاڵاوشمەکمان کەم کردۆتەوە، چونکە فرۆش بەڕێژەی 50% دابەزیوە، بۆیە بەردەوامی قەیرانی دارایی و نەدانی موچە ڕەوشەکە خراپتر دەکات".\nقەیرانی دارایی لە ھەرێمی کوردستان تائێستا درێژەی ھەیەو حکومەتی ھەرێم نەیتوانیوە کێشەی موچەی فەرمانبەران چارەسەر بکەن.


ئێران ڕووبه‌ڕووی قه‌یرانی دارایی ده‌بێته‌وه\nزۆرێک له دوکانه‌کانی بازاڕی سه‌ره‌کی تاران پایته‌ختی کۆماری ئیسلامی ئێران ئه‌مڕۆش 5شه‌ممه داخراون، یه‌ک ڕۆژ پاش پێکدادانی هێزه‌کانی پۆلیسی ئێران له‌گه‌ڵ خۆپیشانده‌راندا هاوکاتی ناڕه‌زایی ده‌ربڕین به‌رامبه‌ر ئه‌و دابه‌زینه‌ی له نرخی دراوی وڵاته‌که‌دا هاتۆته ئاراوه.\nگه‌واهده‌ران ده‌ڵێن ته‌نها چه‌ند دوکانێک له‌و بازاڕه سه‌ره‌کیه‌ی ناوجه‌رگه‌ی تاراندا کراوه بووه و هێزه‌کانی پۆلیسیش هه‌ر له چاودێریدا بوون.\nله ده‌می خۆپیشاندانه‌کانی دوێنی چوارشه‌ممه‌ی بازاڕی تاراندا پۆلیس به‌گژ خۆپیشانده‌راندا چووه‌وه و ژماره‌یه‌کی زۆری خۆپیشانده‌رانیشی ده‌ستگیرکردووه.\nله‌م هه‌فته‌یه‌دا ڕیاڵی ئێرانی نزیکه‌ی یه‌ک له‌سه‌ر سێی نرخی خۆی له‌ده‌ستدا به‌رامبه‌ر به‌های دراوه جیهانیه‌کان.\nمه‌حمودی ئه‌حمه‌دی نه‌ژاد، سه‌رۆکی کۆماری ئیسلامی ئێران ئه‌و ڕه‌خنه و ناڕه‌زاییه‌ی ناوخۆی وڵاته‌که‌ی ڕه‌تکرده‌وه که به‌رامبه‌ر به سیاسه‌ته‌کانی هه‌ن و لۆمه‌ی ڕه‌وشه‌که‌ی له ئه‌ستۆی وه‌ک به "دوژمنانی ئێران" ناودێر کرد به‌هۆی وه‌ک ده‌ڵێت "ئه‌و فشاره سایکۆلۆژیه‌ی" خستویانه‌ته سه‌ر وڵاته‌که‌ی.\nئاژانسی ده‌نگ و باسی ئه‌سیۆشێتد پرێس ده‌ڵێت پۆلیسی دژه ئاژاوه له ئێران له دوڕیانه سه‌ره‌کیه‌کانی تاراندا بڵاوبوونه‌ته‌وه و ئه‌مه‌ش نیشانه‌ی نیگه‌رانی ده‌سه‌ڵاتدارانی ئێرانیه به‌رامبه‌ر ئه‌و خۆپیشاندانانه‌ی ڕۆژی چوارشه‌ممه له تاران کران دژ به دابه‌زینی نرخی ڕیاڵی ئێرانی و هه‌روه‌هاش دژ به‌و گرانیه‌ی بازاڕه‌کانی وڵاته‌که‌ی گرتۆته‌وه.


هەپەگە: لە چالاکیەکی گەریلاکانمان ٥ سەربازی تورکیا کوژراون – لڤین پرێس\nهەپەگە وردەکاریی ئەنجامی چالاکیەکی گەریلاکانیانی لە زاپ بڵاوکردەوە، دەڵێت بەشیوازێکی نوێ چالاکیەکەیان کردووە و پێنج سەربازی ترکیایان کوشتووە.\nناوەندی ڕاگەیاندن و چاپەمەنیی هێزەکانی پاراستنی گەل-هەپەگە ڕاگەیەندراوێکی بڵاوکردەوە و تیادا ئەنجامی چالاکیەکەی گەریلاکانی ئاشکرا کردووە دەڵێت “ڕۆژی ٩ی ١٢ی ٢٠٢١ دوو سەنگەری داگیرکەر لە زنجیرە چیاکانی جیلۆی بچوک لەلایەن تیمە گەڕۆکەکانی گەریلاوە کراونەتە ئامانج”.\nلەبارەی ئەو هێرشەیان بۆ سەر سەربازانی تورکیا باسی لەوەکردووە: کاتێک هێزەکانمان چوونە ناو پێگەکانی دوژمنەوە، سەربازانی سوپای تورکیا، سەنگەرەکانیان چۆڵکرد و پەرشوبڵاوبوون، بەڵام هێزەکانمان ڕێگەیان بە داگیرکەران نەدا خۆیان ڕزگاربکەن.\nئەوەشی وتووە، سەربازانی تورکیا لە دوو قۆڵەوە کرانە ئامانج، باڵی یەکەم لە نزیکەوە بە چەکی سووک لێیان دان و بەلانیکەمەوە سێ سەربازیان کوشتووە، باڵی دووەمیش بە نیشانەشکێن چالاکیی ئەنجامدا دوو سەربازیان کوشتووە.\nهەپەگە ڕاشیگەیاندووە: تیمە گەڕۆکە پڕۆفیشناڵەکانی گەریلاکانمان بێ ئەوەی هیچ زیانێکیان پێ بگەیەت ئەم چالاکییەیان تەواو کردووە و سەرکەوتوون. هەواڵی ڕاگەیاندنی شەڕی تایبەتی تورکیا کە دەڵێن گوایە ‘لە زاپ کوژراو و برینداری گەریلاکان هەیە’ بێ بنەما و ناڕاستە.


ناساندن و خوێندنەوەی کتێب: بیرەوەرییەکانم ( مووسا عەنتەر) بەشی ٢ ـ ٢، هەڵۆ بەرزنجەیی – Peshmergekan\nلە ل ٥٧١-٥٧٦ لەزمانی عەلی ڕەزا ئەفەندی کوڕی خوالیخۆشبوو شێخ سەعید ەوە چەند دیوێکی شۆڕشەکە تۆمار دەکات. عەلی ڕەزا و مووسا عەنتەر وەک باوک و کوڕ ئاوێتەی یەکتر دەبن و ئەم باسانە دەگێڕێتەوە: “کوڕم مووسا عوسمانییەکان لە کۆتا سەردەمی دەسەڵاتداریەتی خۆیاندا ، بە پشتبەستن بە تیۆرێکی بێ مانای دروستکراو، تورکایەتییان چووە ناو خوێن و بوونە نەژادپەرست. ئەو بیرۆکەیە لەسەردەمی سوڵتان حەمید دەستی پێ کرد، کوردیش بەرانبەر ئەو کردەوانە کاردانەوەیان نواند و چوونە ناو پارتی ئیتحاد و تەرەقی و بوونە بەشێک لە دامەزرێنەرانیشی. بەڵام دواتر کورد بینی ئیتحاد و تەرەقی زۆر لە سوڵتان حەمید زیاتر و توندتر دوژمنایەتی کورد دەکەن بۆیە کۆتایی ئیتحاد و تەرەقی ھەموومان دەزانین چۆن بوو”. لێرەدا داماوی و بێبەرنامەیی و سەرلێشێواوی کورد بەدیار دەکەوێ! لە ڕقی عوسمانی دەچنە ئیتحاد و تەرقی دادەمەزرێنن. ئەوانیش لەعوسمانی زیاتر دژە کوردن، چونکە دەوڵەتی تورکیای نوێیان لەسەر جەستەی کورد دامەزراند و بیری کەمالیزمیان بەرجەستە کرد. کەواتە کورد ویستی لە نەخۆشی شیرپەنجە خۆی ڕزگار بکات، چوو تاعوونی ھەڵبژارد.. ئەم ئەقڵێتە لە نێو کورددا تا ئیستاش بەرقەرارە. ئەوجا دێتە سەر باسی ئەتاتورک ، ویستراوە بیکوژن،کەچی کورد رزگاریان کردووە، وەک لە پێشەوە ئاماژەمان پێدا.


وەزیری دەرەوەی ئەمەریکا داوا دەکات زیاتر پشـتیوانی لە حکومەتی لیبیا بکرێت\nوەزیری دەرەوەی ئەمەریکا دەڵێت ئەو وڵاتانەی بەشداریـیانکردووە لە کۆبوونەوەکەی ڤیەنـنا لە بارەی ڕەوشی لیبیا، هەموویان جەختیان لەوە کردووەتەوە کە گرنگە پشـتیوانی لە حکومەتی گواستنەوەی لیبیا بکرێت و هەروەها کاربکرێت بۆ لابردنی قەدەغەی سەر ڕەوانەکردنی چەک بۆ حکومەتی ئەو وڵاتە تاوەکو بتوانێت شەڕی داعش بکات.\nجان کێری ئەمڕۆ دووشەممە لە کۆنگرەیەکی ڕۆژنامەوانی هاوبەشدا لەگەڵ فایز ئەلسەراج سەرۆکی حکومەتی لیبیا و باوڵۆ جێنتیلۆنی وەزیری دەرەوەی ئیتالیا ئەمەی ڕاگەیاند و گوتی کۆمەڵی نێودەوڵەتی لە ئەنجومەنی ئاسایش تاووتوێی داوای لیبیا دەکات بۆ لابردنی قەدەغەی سەر هەناردەکردنی چەک، ئەمەش تاوەکو حکومەتی لیبیا وڵاتەکەی خۆی پـێ بپارێزێت و شەڕی داعشی پـێبکات.\nهەروەها وەزیری دەرەوەی ئەمەریکا داوای لە کۆمەڵی نێودەوڵەتی کرد هاوکاری بکەن بۆ ڕێگەگرتن لەوەی چەک لە لیبیا نەکەوێتە دەرەوەی دەسـتی حکومەتەوە. جەختی لەوەش کردەوە کە ئەمەریکا و کۆمەڵی نێودەوڵەتی بە نیازن ئەو پـێداویستیـیە مرۆیی و ئاسایشیـیانە بۆ لیبیا دابین بکەن کە حکومەتی ئەو وڵاتە داوای دەکات.\nپاشان داوای لە پەرلەمانی لیبیا کرد حکومەتی وڵاتەکەیان پەسەندبکەن و پشـتیوانی لە ڕێکەوتنـنامەی سخێرات بکەن، ئەوەی لە مەغریب لایەنە ناکۆکەکانی لیبیا بە سەرپەرشتی نەتەوە یەکگرتووەکان واژویانکرد، ئەمەش تاوەکو یەکگرتوویی نیشتیمانی لە لیبیا بێتە دی و بتوانن شەڕی داعش بکەن.\nجان کێری ئاگاهیشی دا کە هەر کەسێـک لە دژی یەکگرتوویی لیبیا بوەستێتەوە، ئەوا سزای بەسەردا دەسەپێنرێت.\nفایز ئەلسەراج ئەویش لای خۆیەوە داوای لە کۆمەڵی نێودەوڵەتی کرد یارمەتی لیبیا بدەن تاوەکو بتوانێت شەڕی داعش بکات، ئەمەش لە ڕێگەی پـڕچەککردن و مەشق و ڕاهێنان بە هێزەکانی حکومەتی لیبیا. بەڵام جەختی لەوە کرد کە دەسـتێوەردانی ڕاستەوخۆ لە وڵاتەکەی نەکرێت.\nباسی لەوەش کرد حکومەتەکەی کاردەکات بۆ فراوانترکردنی بەشداری لیبیایـیەکان لە بەڕێوەبردنی وڵاتەکە، ئەمەش لە پـێناو بەدیهێنانی ئاشتەوایی نیشتیمانی.


كتێبی زانستی سیاسه‌ت له دووتۆیی 218 لاپه‌ڕ‌ه له نووسینی به‌رزان ئه‌حمه‌د كورده له تیراژی 1000 دانه چاپ و بڵاوكرایه‌وه.\nپێشكه‌كی كتێبه‌كه له‌لایه‌ن د. ڕ‌ێبوار كه‌ریم مه‌حمود نووسراوه و ئاماژه‌ی به‌ناوه‌ڕ‌ۆكی كتێبه‌كه كردووه و نووسیویه‌تی: " له‌م كتێبه‌دا نووسه‌ر هه‌وڵیداوه به‌شێك له‌و چه‌مك و ده‌سته‌واژانه بخاته‌ڕ‌وو كه په‌یوه‌ستن به زانسته سیاسییه‌كانه‌وه. هه‌رچه‌ند هه‌ر یه‌كێك له‌و چه‌مكانه پێویستی به لێكۆڵینه‌وه‌ی ورد هه‌یه، به‌ڵام له‌م كتێبه‌دا ئه‌و لایه‌نه ڕ‌وونكراونه‌وه كه هه‌ر چه‌مێك ده‌به‌ستێته‌وه به زانستی سیاسه‌ته‌وه و ئه‌مه‌ش هه‌وڵێكی گرنگ و جێی بایه‌خه.\nئاماژه‌ی به‌و كردووه كه ئه‌و كتێبه به گشتی ده‌توانێت ببێته سه‌رچاوه‌یه‌ك بۆ تێگه‌یشتنێكی تیۆری سیاسی له‌ڕ‌ووی چه‌مك و زاراوه و مێژوو به‌ره‌وپێشچوونه سیاسییه‌كان. هه‌روه‌ها گرنگه بۆ تێگه‌یشتن له به‌شێكی دیار له په‌یوه‌ندی زانستی سیاسی به چه‌ندین چه‌مكی سیاسییه‌وه.\nنووسه‌ری كتێبه‌كه له ده‌ستپێكدا نووسیویه‌تی هه‌موو بیرمه‌ندانی سیاسی جه‌خت له‌وه ده‌كه‌نه‌وه ئه‌خلاق و دادپه‌روه‌ری مه‌رجی سه‌ره‌كی سیاسه‌ت و سیاسه‌تكردنه، به‌و مانایه‌ی بوونی داموده‌زگای چالاك و باشی حكومه‌ت، سه‌روه‌ری یاسا و دادپه‌روه‌ری كۆمه‌ڵایه‌تی ده‌بنه ڕ‌ێگر له‌به‌رده‌م ئه‌وه‌ی به هێز سته‌م له خه‌ڵكی لاواز بكرێت. هه‌ر بۆیه بیرمه‌ندێكی وه‌ك ژان ژاك ڕ‌ۆسۆ داوای به‌شداریكردنی كارای هاووڵاتیانی كردووه له حكومه‌ت و ده‌سه‌ڵاتدا، هه‌روه‌ها مونتسكیۆش جه‌خت له‌سه‌ر جیاكردنه‌وه‌ی ده‌سه‌ڵاته‌كان ده‌كات. ئه‌مانه‌ش به ئامانجی ئه‌وه‌ی دادپه‌روه‌ری كۆمه‌ڵایه‌تی و ئه‌خلاقی كۆمه‌ڵایه‌تی سیاسی پارێراوبن.\nكتێبه‌كه له چوار به‌ش پێكهاتووه كه هه‌ر به‌شێكدا چه‌ندین چه‌مكی سیاسی به شێوه‌ی زانستی خراونه‌ته‌ڕ‌وو.\nكۆتایی كتێبه‌كه‌ش له ئه‌نجامێك و سه‌رچاوه‌كان پێكهاتووه.\nكتێبه‌كه له تیراژی هه‌زار دانه و به نرخی 6000 دینار له‌لایه‌ن چاپخانه‌ی چوارچرا چاپ و بڵاوكراوه‌ته‌وه.